گواستنەوەی ساعدی بۆ وەزارەتی بەرگری.. – Knwe.org\nسەرەکی » دۆسێ » ره‌وته‌كان » گواستنەوەی ساعدی بۆ وەزارەتی بەرگری..پەڕە 1\n״لەچوارچێوەی گەمە سیاسییەكاندایە״\nگواستنەوەی ساعدی بۆ وەزارەتی بەرگری..\nگواستنەوەی ساعدی بۆ وەزارەتی بەرگری ناڕەزایی لێدەكەوێتەوە\nگواستنەوەی فەرماندەی دەزگای دژە تیرۆری عیراق بۆسەر میلاكی وەزارەتی بەرگری لەسەر ئاستی سیاسی و میدیایی و میللی، ناڕەزایی لێدەكەوێتەوە، هەنگاوەكەش بە سزا لە بری پاداشتی ئەو كەسێتییە سەربازییە لێكدانەوەی بۆ دەكرێت، ئەمەش لەكاتێكدایە كە هەندێك لە بۆچوونەكان بە پێیانوایە، گواستنەوەكە پەیوەندی بە گرێبەستێكی سیاسی نێوان لایەنە دەستڕۆیشتووەكانەوە هەیە.\nعەبدولوەهاب ساعدی، فەرماندەی دەزگای دژەتیرۆری عیراق، لابردنی لە پۆستەكەی بە سوكایەتی زانیوە و رایگەیاندووە، لە پەیوەندییەكی تەلەفۆنیدا لەگەڵ سەرۆك وەزیرانی عیراق پێی گوتووە:» چیت لەگەڵ مندا هەیە؟»\nفەریق روكن عەبدولوەهاب ساعدی فەرماندەی دەزگای دژە تیرۆری عیراق لە 27ی ئەیلولی 2019 رایگەیاندبوو»گواستنەوەی بۆسەر میلاكی وەزارەتی بەرگری كارێكی ناڕاستە»، بڕیارەكەش بە بڕیاری عادل عەبدولمهدی، فەرماندەی گشتیی هێزە چەكدارەكان و سەرۆك وەزیرانی عیراقەوە نازانێت.\nبە گوتەی ساعدی»بە تەلەفۆن پەیوەندی بە سەرۆك وەزیرانەوە كردووە و پێی گوتووە» هیچ شتێكت لەگەڵ مندا هەیە؟ ئەویش پێی گوتووە، بەپێچەوانەوە تۆ ئەفسەرێكی لێهاتووی».\nساعدی بە عەبدولمەهدی گوتوە «ئەگەر باشم ئەمە پاداشتی باشییەكەمە؟».\nساعدی گواستنەوە و لابردنی لە دەزگای دژە تیرۆری عیراق بە سوكایەتی بۆ پلە سەربازییەكەی وەسفكردووە، و وەك خۆی دەڵێت «ئەمە سوكایەتییە بۆ پلەكەم و سوكایەتییە بۆ هەموو ئەو ئەفسەرانەی مەشقی پێ كردوون».\nفەریق روكن، عەبدولوەهاب ساعدی، فەرماندەی هێزەكانی دژەتیرۆری عیراق لە پۆستەكەی دورخرایەوە و گواسترایەوە بۆ نێو وەزارەتی بەرگری، ئەم هەنگاوەش لەنێوەندە سیاسی و میدیایی و میللییەكان ناڕەزایی لێكەوتەوە.\nلە 27ی ئەیلولی 2019، میدیاكانی عیراق بڵاویانكردەوە، كە لە جێگەی ساعدی ئەفسەرێكی تر ئەو پۆستە وەردەگرێت، بەبێ ئەوەی ناوەكەی ئاشكرابكرێت.\nدوای بڕیارەكەش عەبدولوەهاب ساعدی نیگەرانی خۆی دەربڕی و رایگەیاند كە لە جیاتی خەڵاتكردن و وەرگرتنی میدال سەركەوتن و ئازایەتی، نازانێت بۆچی سزا دەدرێت.\nساعدی داوای لە فەرماندەی گشتیی هێزە چەكدارەكانی عیراق كردبوو، لەبری گواستنەوەی خانەنشین بكرێت.\nهەر لەو بارەیەوە بەرپرسێكی حكومەتی عیراقی رایگەیاندبوو، دوو گروپی حەشدی شەعبی «گوشارییان كردووە» بۆ دوورخستنەوەی عەبدولوەهاب ساعدی.\nبەرپرسەكە كە نەیویستبوو ناوی ئاشكرا بكرێت بە ئاژانسی (فرانس پرێس)ی راگەیاندبوو»بیرۆكەی سەرەكی دوورخستنەوەی ساعدی و دانانی كەسیًَكی تری نزیك لە ئێران، ئەو ئاستەنگانە دژە تیرۆەوە لەبەردەم ئەو گروپانەدا دروستیكردبوو، رادەماڵێت».\nچەند سەرچاوەیەك بە ئاژانسی (فرانس پرێس)یان راگەیاندووە»بڕیارەكە پرسیارە لەبارەی پرۆسەی (پاككردنەوەی بەرپرسانی) نزیك لە واشنتۆن دروستدەكات».\nدوای بڕیارەكە چالاكوانان لە بەغدا و بەسرە و «موسڵ»، داوای خۆپیشاندانی ناڕەزاییان كردبوو بەرانبەر بە بڕیاری لابردنی ساعدی كە تائێستاش پەردە لەسەر پەیكەرەكەی لانەدراوە لە شارەكە كە بە پاڵپشتی هەندێك لە لایەنگرانی دروستكرابوو.\nساعدی كە چەند دیمانەیەكی تەلەفیزیۆنی لەپاش بڕیارەكە ئەنجامدا»بڕیارەكەی بە سوكایەتی و قبوڵنەكراو» وەسفكردبوو.\nساعدی رەتیكردبووەوە مل كەچی بڕیارەكە ببێت «تەنانەت گەر ژیانیشی لەسەر دانابێت».\nغالب شابەندەر سیاسەتمەداری عیراقی لەبارەی بڕیارەكەی عادل عەبدولمەهدی سەرۆك وەزیرانی عیراق بۆ گواستنەوەی ساعدی رایگەیاندووە»ئەوەی دوایین لێدانە لە جەستەی عیراق و سەرەتای تێكشكانی سوپای عیراق و رادەستكردنییەتی بە فەرماندەكانی حەشدی شەعبی و هێزە چەكدارەكانی».\nساعدی رۆڵی گەورەی هەبوو لەكاتی ئۆپەراسپۆنەكانی تێكشكاندنی رێكخراوی داعش. ئەو فەرماندەی ئۆپەراسیۆنەكانی رزگاركردنی بێجی و تكریت بوو لە ساڵی 2005، پاشان شەڕەكانی فەللوجە لە ساڵی 2016 كە لێوەی هێندەی تر ئەستێرەی رووی لە درەوشانەوە كرد.\nلە سەرەتای ساڵی 2017 كرایە فەرماندەی ئۆپەراسیۆنەكانی رزگاركردنی شاری موسڵ، بۆیە لەلایەن زۆرێكەوە بە «ئایكۆنی سەركەوتن» لەقەڵەم دەدرێت.\nساعدی لە چەند هەوڵێكی تیرۆر قوتاری بوو كە كایەك بە ئۆتۆمبێلی بۆمبڕێژكراو، كایەكی تر لەڕێی قەناس بەدەستەكان لەكاتی سەركردایەتیكردنی شەڕەكانی دژی بە رێكخراوی دەوڵەتی ئیسلامی.\nلە تۆڕە كۆمەڵایەتییەكانیشدا تەوژمێكی توڕەیی بەرانبەر بە بڕیاری دوورخستنەوەی بڵابووەوە، لایەنگرانی ساعدی سەدان وێنە و ڤیدیۆی ئەوییان لەكاتی ئۆپەراسیۆنەكانی رزگاركردندا بڵاوكردەوە و زیاتر جەختییان لەسەر لایەنی مرۆیی ئەو فەرماندە سەربازییە كردەوە كە لەكاتی شەڕەكاندا رۆڵی بەرچاوی لە رزگاركردنی منداڵان و بەساڵاچووەكاندا هەبوو.\nحەیدەر عەبادی سەرۆك وەزیرانی پێشووی عیراق، لای خۆیەوە رەخنەی لە بڕیارەكە گرتبوو، لە تویتێكیدا لەو بارەیەوە رایگەیاندبوو»دەوڵەت بەو شێوەیە خەڵاتی ئەو جەنگاوەرانەی ناكات كە بەرگرییان لە نیشتمان كردووە»، پرسیاریشی كردبوو»ئایا فرۆشتنی پۆستەكان گەیشتە دامەزراوە سەربازی و ئەمیینەكان؟».\nهەر لەو چوارچێوەیەدا، خالید عوبێدی وەزیری بەرگری پێشووتری عیراق رەخنەی لە شێوازی دوورخستنەوەی «فەرماندەیی مەیدانی ئازا و پیشەگەر» گرتبوو كە «گۆڕەپانەكانی شەڕەكان لە دژی چەكدارە تیرۆریستەكان گەواهی بۆ دەدەن».\nهەر لەو بارەیەوە هیشام هاشمی، شارەزا لە كاروباری گروپە جیهادییەكان رایگەیاندبوو»جەنگی دژ بە داعش تائێستاش بەردەوامە، و دوورخستنەوەی سونبوڵەكانی سەركەوتنیش لەئێستادا كەلێنێكی گەورەیە، و زیاتر ورەی دوژمن بەرزدەكاتەوە، و متمانەی هاووڵاتیش بە بڕیارەكانی سەركردایەتی سەربازی لاوازدەكات».\nهەر لە بارەی گواستنەوەی فەریق روكن عەبدولوەهاب ساعدی فەرماندەی دەزگای دژە تیرۆری عیراقی، فەرماندەی گشتی هێزە چەكدارەكانی عیراق رایگەیاندبوو، ئەو دەنگۆیانەی سەبارەت بە گەڕانەوەی فەریق ڕوكن عەبدولوەهاب ساعدی بۆ پۆستی پێشووی بڵابوونەتەوە، دوورن لە راستییەوە.\nبەپێی دوایین پەرسەندنیش، عادل عەبدولمەهدی سەرۆك وەزیرانی و فەرماندەی گشتی هێزە چەكدارەكانی عیراق لە 29ی ئەیلولی 2019 لەگەڵ ژمارەیەك لە رۆژنامەوانانی عیراقدا كۆبووەتەوە و رونكردنەوەیەكی لەسەر ئەو دەنگۆیانە بە ڕۆژنامەوانان داوە.\nلەو كۆبوونەوەیەدا، عەبدولمەهدی رایگەیاندووە»گۆڕینی بەرپرسە ئەمنییەكان كارێكی ئاساییە و ئەو بەرپرسانە پێویستە فەرمانەكانی سەروو خۆیان جێبەجێ بكەن”.\nدۆسێی قەرەبووكردنەوەی كوێت دادەخرێت\nرێژەی خۆكوشتن لە عیراقدا بەرزە\nژینگەی عیراق بە مادە كوشندەكان پیس بووە


📕 نوێ کردنەوی بیری ئیسلامی؛ بەرگی 01\nنووسینی: د. محسن عبدالحمید\nوەرگێڕانی: ئیبراهیم میکە عەلی\n📕 داستانی بیگ-بانگ\nوێنەکان: کریس مۆر\nئامادەکردن و وەرگێڕان\nشێرکۆ رەشید قادر\nلە بڵاوکراوەکانی هەفتەنامەی تاراوگە - هۆڵەندا\n📕 هونەری ئەتەکێت 2\nوەرگێڕانی ئایندە محمد\nئەتەکێتی مامەڵەکردن لەگەڵ دایک و باوک\n- دایک و باوک، ئەو دوو کەسەن کە ژیانیان بە ئێمە بەخشیوە و خۆشی و ئاسوودەیی و تەمەنی خۆیان کردۆتە قوربانی لەپێناو ئێمەد\n📕 حەوت کۆڵەکە\nکتێبی حەوت کۆڵەکە\nهۆکاری ڕاستەقینەی نائارامییەکانی خۆرهەڵاتی ناوەڕاست چییە؟\nبەرهەمی پەیمانگای ئینتەربرایسی ئەمریکی\nڕێکخستن و پێداچوونەوە\nمایکڵ ڕۆبن و برایەن کەتوڵس\nوەرگێڕانی شوان محەمەد\n📕 رۆڵی نوێنەرانی کەرکوک لە ئەنجومەنی نوێنەرانی عێراق\nرۆڵی نوێنەرانی کەرکوک لە ئەنجومەنی نوێنەرانی عێراق\nسەردەمی پاشایەتی 1925 - 1958\nوەرگێڕانی حەسەن جاف\n📕 ئایدا وەکو خوێن لە نێو دەمارەکانمدا\nئایدا وەکو خوێن لە نێو دەمارەکانمدا\nئەحمەد شاملۆ بۆ ئایدا\nلە وەرگێرانی: مقداد شاسواری\n📖 پێشنياری پرۆژە ياسای سنوردارکردنی هاوردەکردن و بەرهەم هێنانی پلاستیک\n📕 ئەلەپەشە ناوێک لە مێژوودا\n📕 مۆزەخانەی کوڕەقژدرێژ\nڕۆمانی مۆزەخانەی کوڕەقژدرێژ\nنووسینی کاروان کاکەسوورە\nچاپکراوی ناوەندی ئاشتی\n📕 خانمە کەرکووکییەکەی من\n👫 ئەحمەد ئاڵتان\nساڵی 1950 لە ئانکارا لە دایک بووە.\nژمارەیەک ڕۆمانی نوسیوە، کە ئێستا بە پڕفرۆشترین کتێب لە تورکیا دادەندرێن.\nچەندان خەڵاتی لە ناو تورکیا و دەرەوە وەرگرتووە.\nساڵانێکی زۆر، سەروتارنوس ب\n📕 وتارێک لەسەر گوندی هەجیج و دانیشتوانی\nوتارێک لەسەر گوندی هەجیج و دانیشتوانەکەی\nنوسینی محەمەد ساڵح ئیبراهیمی\n📕 وتارێک لەسەر د. محەمەد سدیق موفتی زادە\nوتارێک لەسەر دکتۆر محەمەد سدیق موفتی زادە\n📕 وتارێک لەسەر حەسەن کامکار\nوتارێک لەسەر حەسەن کامکاران\n📖 ئەتا کورد\nنوسەر و ڕۆماننوس و ڕۆژنامەنوسی تورک\nوەرگێڕانی لە ئینگلیزیەوە: سوهاد عەبدوڵڵا(سوهاد هەولێری)\nچ دەبێت، ئەگەر مستەفا کەمال ئەتاتورک، ژەنەڕالێکی عوسمانی بووبایە، بەڵام لە شاری\nهۆشیار عەزیز رەسوڵ\n📅 15-05-2020 رێکەوت و رووداو (کڕۆنۆلۆژیا)\n📅 کاتی تۆمارکردن Apr 5 2020 8:48AM\n👁 ئەم بابەتە 46,920 جار بینراوە\nباکووری کوردستان - بەرەبەیانی ئەمڕۆ هێزەکانی دەوڵ [ زۆرتر... 👁] ✖ ✖ 17 0 ✔ 99% ✍ هـ.ب. 5-4-2020 8:48:56\n📅 17-05-2020 رێکەوت و رووداو (کڕۆنۆلۆژیا)\n👁 ئەم بابەتە 36,532 جار بینراوە\nباکووری کوردستان - لە گەڕەکی شەهیدلیک لە شارۆچکەی [ زۆرتر... 👁] ✖ ✖ 26 0 ✔ 99% ✍ هـ.ب. 5-4-2020 8:48:56\n📖 داستانی بیگ-بانگ\n📖 ئەلەپەشە ناوێک لە مێژوودا\n📖 وتارێک لەسەر گوندی هەج...\n📖 وتارێک لەسەر د. محەمەد...\n📊 ئامار بابەت 382,515\nپەڕتووک PDF 11,908\nفایلی پەیوەندیدار 50,206\n🗄 سەرچاوەکان 16,091\nرۆژی 18-04-2011 لە گەڕەکی راپەرینی قەزای رانیە ژنێک بەناوی نەجیبە محەمەد، 30 ساڵ، ئاگری لە جەستەی خۆی بەردا. دوای 9 رۆژ مانەوە لە نەخۆشخانە گیانی لەدەستدا، لە دوای خۆی سێ منداڵی بە ناوەکانی (شاهۆ و شانۆ و شاهین) بەجێهێشت. نەجیبە پێشتر لەنێو بازاڕی رانیە کاری بەرگدرووی دەکرد.\nچالاکێکی چەپ بوو، ئەندامی حزبی کۆمۆنیستی کرێکاری بوو. رۆژی 18-04-1998 لەگەڵ شاپور عەبدولقادری هاوڕێی تیرۆرکران.\nچالاکێکی چەپ بوو، ئەندامی حزبی کۆمۆنیستی کرێکاری بوو. رۆژی 18-04-1998 لەگەڵ قابیل عادلی هاوڕێی تیرۆرکران.\nلەشارۆچکەی تەکیەی کاکەمەند لەدایکبووە، لە چەمچەماڵ، لەساڵی 2004 بووەتە پێشمەرگە، دوا شوێنی پێشمەرگایەتی فەوجی 3ی لیوای 116 بووە، لەنزیک گووندی بان شاخ-ی لە رۆژی 18-04-2015 سەر بەقەزای داقوق شەهیدبوو.\nساڵی1959 لە شاری سنە لە دایک بوو، ساڵی 57 و پاش راپەڕینی گەلانی ئێران بە دژی رژیمی پاشایەتی لە گەڵ کۆمەڵە ئاشنا بوو، سەردانی بنکەکانی کۆمەڵەی لە شاری سنە دەکرد و وەک کەسێکی هەڵسووڕاو و تێکۆشەر کاری دەکرد و یارمەتیدەری هاوڕێیانی کۆمەڵە بوو.\nساڵی 1371 هاتە ناو ریزەکانی پڕ لە شانازی هێزی پێشمەرگەی کۆمەڵە و لە مەیدانی پێشمەرگایەتیشدا کەسێکی تێکۆشەر و خۆشەویستی ناو دڵی هاوڕێیانی پێشمەرگە بوو.\nساڵی 76 بە هۆی چالاکبوونی لە ئەرک و کارە پێسپێردراوەکانی وەک ئەندامی کۆمەڵە وەرگیرا.\nپاش هاتنەدەری کۆمەڵە


هێرشی یەمەنییەکان بۆ سەر دوو نەوت هەڵگری سعوودی/نرخی نەوت بەرز بووەوە - Mehr News Agency\n27 tîrmehê 2018 - 10:22\nNews Code 20559\nنیگەرانی لە کەم بوونەوەی نەوت لە بازاڕ؛\nهێرشی یەمەنییەکان بۆ سەر دوو نەوت هەڵگری سعوودی/نرخی نەوت بەرز بووەوە\nپاش ئەوەی کە عەرەبستانی سعوودی ڕایگەیاند کە هەناردەی کردنی نەوتی خۆی لە ڕێگای ستراتیژیکی دەریای سوورەوە ڕادەگرین، نزخی نەوتی خا بۆ سێهەمین ڕۆژی بەردەوام بەرز بووەوە.\nبە ڕاپۆرتی ئاژانسی هەواڵی مێهر لە ڕۆیتێرز، ڕۆژی پێنجشەمە پاش ئەوەی کە عەرەبستانی سعوودی ڕایگەیاند هەناردە کردنی نەوتی خۆی لە ڕێگای ستراتیژیکی دەریای سوورەوە ڕادەگرێت و لە لایەکی ترەوە دەیتاکانی نیشانی دا کە پاشکەوتی نەوتی ئەمریکا گەیشتووەتە کەمترین ئاست لە ٣.٥ ساڵی ڕابردوودا، نرخی نەوتی خاو بۆ سێهەمین ڕۆژی بەردەوام بەرز بووەوە.\nنرخی نەوتی برێنت کە ڕۆژی چوارشەممە٠.٧ لە سەد بەرز بووبووەوە، سەرلەبەیانی ئەمڕۆ تا کاتژمێر ٩:٠٠ بە کاتی تاران، ٤٧ سێنت یا ٠.٦ لە سەد بەرز بووەوە و گەیشتتە ٧٤.٤٠ دۆلار لە بەرمیلدا.\nنرخی نەوتی خاوی قورسی تێگزاسی ڕۆژاوای ئەمریکا، دەبڵیو تی ئای، کە لە دانوستانەکانی دوێنێ زیاتر لە سەدا ١ بەرز بووەوە، تا ئێتساش ٥ سێنتی تریش گەشەی کردووە و گەیشتە ٦٩،٣٥ دۆلار.\nگۆرگ مەک کنا، ستراتیژیستی باڵای بازاڕ لە ئەکسی تریدر، دەڵێت: ڕاگەیاندنی ئەمڕۆ سەرلەبەیانیی سعوودییەکان کە هەناردە کردنی نەوتی خۆیان لە رێگا پاپۆڕی دەریای سوورەوە بە هۆی هێرشی حووسییەکان ڕادەگرن، بووە هۆی ئەوەی کە نرخەکان هۆکارێکی باشیان هەبێت بۆ بەرز بوونەوە.\nبە پێی ڕاگەیاندنی ئیدارەی هەواڵدەری وزەی ئەمریکا، لە ساڵی ٢٠١٦، ڕۆژانە نزیک بە ٤.٨ ملیۆن بەرمیل نەوت و سووتەمەنی پاڵاوتە کراو، لە ئەو ڕێگایەوە هەناردەی ئەورووپا، ئەمریکا و ئاسیا کراوە.\nتەنگەڵانی باب مندب تەنیا ٢٠ کیلمەتر پانتایی هەیە و سەدان پاپۆڕ دەتوانن لەوێوە تێبپەڕن.\nلە لایەکی ترەوە نرخی نەوت بە بڵاو کردنەوەی هەواڵێک کە رێژەی پاشکەوتی نەوتی خاوی بازرگانی ئەمریکا، لە هەفتەی ڕابردوو زیاتر لە ئاشتی چاوەڕوانی دابزیوە و گەیشطووەتە کەمترین ئاست لە ٢٠١٥ەوە تا ئێستا، بەهێز بوونەوە.\nچوارشەممە شەو ئیدارەی هەواڵدەری وزەی ئەمریکا ئەی ئای ئێی، ڕایگەیاند کە نزیک بە ٢٠ جوولای پاشکەوتی نەوتی ئەمریکا ٦.١ ملیۆن بەرمیل دابەزیوە. لە حاڵێکدا کە ئابووری زانان پێشبینیان دەکرد ئەو پاشکەوتە ٢.٣ ملیۆن بەرمیل داببەزن.\nنەوتی وێست تێگزاس


خوێندکارانی ئیدلیب خۆپیشاندان دەکەن دژی تەحریر شام\nپەروەرەدە و خوێندن\nخوێندکارانی زانکۆی حوڕە لە حەلەب له‌كۆتاییهێناندان به خۆپیشاندانێکی 10 رۆژە بۆ رەتکردنەوەی هه‌ژمونی هاوپەیمانێتیە توندڕەوەکە.\nخوێندکارانی زانکۆی حوڕە لە حەلەب دروشم بەرزدەکەنەوە بۆ راگەیاندنی رەتکردنەوەی هەوڵەکانی تەحریر شام بۆ سەپاندنی دەسەڵاتی خۆی بەسەر زانکۆکەدا. [خاوەنی وێنە: محەمەد ئەکوش]\nهەفتەی رابردوو وانەکان هەڵپەسێردران لە زانکۆی حوڕە لە حەلەب لە باکوری ئیدلیب چونکە خوێندکاران خۆپیشاندنیان ئه‌نجامدا دژی هەوڵەکانی تەحریر شام بۆ فراوانکردنی دەسەڵاتی بۆ نێو ئیدلیب و حەلەب، چالاکوانانی خوێندکار وتیان.\nئەو خوێندکارانەی لەگەڵ دیارونا قسەیانکرد وتیان ستافی زانکۆ و کارمەندان هاوکاریی تەواوی هەوڵەکانیان کرد بۆ خۆپیشاندان دژی ئەو هاپەیمانێتیە توندڕەوە، کە لەلایەن بەرەی نوسرەی پێشوەوە کۆنترۆڵکراوە.\nخوێندکاران بڕیاریاندا سێشەممە (2 کانونی دووەم) بگەڕێنەوە نێو پۆلەکان، دوای دڵنیابوون لەوەی هاوپەیمانێتیەکە و بەناوحکومەتی رزگاری نیشتیمانیبە هیچ شێوەیەك دەستوەرنادەنە کاروباری کارگێڕی و پەروەردەیی زانکۆکە.\nمحەمەد ئەکوش لە لیژنەی بزوتنه‌وه‌ی خوێندکاران وتی: "خوێندکارانی زانکۆ لە دانا دەبێت سێشەممە و پێش چوونەوە ناو پۆلەکان خۆپیشاندان بکەن، 10 رۆژ دوای ئەوەی وانه‌كان هەڵپەسێردران لە رەتکردنەوەی دەستتێوەرداندا."\nخوێندکارانی زانکۆی حوڕە دروشم بەرزدەکەنەوە کە جاڕی سەربەخۆیی زانکۆکەیان دەدەن لە دروستکردنی بڕیاردا. [خاوەنی وێنە: محەمەد ئەکوش]\nکارمەندان و خوێندکارانی زانکۆی حوڕە لە حەلەب پێکەوە کۆنترۆڵی دەرەکی بەسەر زانکۆکەیاندا رەتدەکەنەوە. [خاوەنی وێنە: محەمەد ئەکوش]\nوتیشی خوێندکارەکان دەستێوەردانەکانی تەحریر شامیان رەتکردەوە، کە گواستنەوەی بینای زانکۆكه بوو لە داناوە له باکوری ئیدلیب بۆ شارۆچکەی بیشکاتینی له خۆرئاوای حەلەب.\nئەوان خۆپیشاندانیان ئه‌نجامدا دژی دەرکردنی بەڕێوەبەری زانکۆ، یاسین خەلیفە، له‌لایه‌ن هاوپه‌یمانێتیه‌كه‌وه و دانانی ئیبراهیم حەمودی لەجێی ئه‌و.\nرەتکردنەوەی دەستێوەردانی دەرەکی\nئەکوش وتی گروپە چەکدارەکانی تەحریر شام بەسەر بینای زانکۆکەیاندا دا و بڕی زۆری پەڕاوی پەیوەست بە پەروەردەیان برد لەگەڵ ناسنامەی خوێندکاران.\nوتی قفڵی دەرگای هەموو بەشەکانیشیان گۆڕی و کلیلەکانیان لەلای ئەندامانی تەحریر شام لەنێو زانکۆکەدا دانا.\nئەکوش وتی کارەکانی بەناو "حکومەتی رزگاری" مەبەستیان لە فراوانکردنی هه‌ژمونێتی لەگەڵ هاوپەیمانەکانیدا بەسەر زانکۆکەدا، کە سەربەخۆ بووە هه‌ر لە دامەزراندنیەوە لە 2016.\nلە 23 کانونی یەکەمەوە وانه‌كان هەڵپەسێردراون و بڕیاری خوێندکاران بۆ گەڕانەوە دوای میانگیرییه‌كی زۆر هات، تا دەستی دەرەکی لاببرێت لەسەر زانکۆکە.\nوتیشی: "ئەمەش بەتایبەتی لە دەستنیشانکردنی کارگێڕاندا، سەرەڕای دەستێوەرنەدان لە مەنهەجدا بەهیچ شێوەیەك."\nخۆپیشاندانی خوێندکاران لە بەشی دانای زانکۆکە یەکشەممە (31 کانونی یەکەم) و دووشەممە (1 کانونی دووەم) ئه‌نجامدرا بۆ گێڕانه‌وه‌ی سەربەخۆیی زانکۆ و رەتکردنەوەی دەستێوەردانی دەرەکی.\nShakr | 2018-01-05\nسه رکه فتی بن\nتەحریر شام دوو زانکۆ لە سوریا دادەخات\nهاوپەیمانییە توندڕەوەکە كۆلێژه‌كانی هه‌ردوو زانکۆی ئازادی حەلەب و زانکۆی رێسکیو ئینتەرناشناڵی داخست.\nخوێندکارانی پزیشکی له ئیدلیب خۆپیشاندان ده‌كه‌ن دژی تەحریر شام\nخوێندکارانی زانکۆی فریاگوزاریی نێودەوڵەتی لە ئیدلیب ماوەیەکە خۆپیشاندان دەکەن دژی بڕیاره‌كی تەحریر شام بۆ داخستنی زانکۆکە.\nزانکۆی ئەنبار پێشوازی لە خوێندکاران دەکات\nهەزاران خوێندکار ئەمساڵ دەگەڕێنەوە بۆ زانکۆ دوای ئەوەی "دەوڵەتی ئیسلامی لە عێراق و شام" (داعش) لە بیناکانی زانکۆکە دەرپەڕێندرا.


چۆن له‌شوێنی كاردا خۆمان له مه‌ترسی به‌كتریاكان بپارێزین؟\n21/10/2018 10:08 AM\nئه‌و شوێنانه‌ی زۆرترین كه‌س ده‌ستیان لێده‌ده‌ن زۆرترین ڕێژه‌ی باوكتریایان لێ كۆده‌بێته‌وه. باشترین ڕێگه‌ش بۆ خۆپاراستن له به‌كتریاكان شتنی به‌رده‌وامی ده‌سته. له شوێنی كارو كۆمپانیاكاندا چه‌ند شوێن كه زۆرترین ئه‌گه‌ر هه‌بوونی به‌كتریایان هه‌یه. ئه‌و شوێنانه‌ش بریتین له:\n*دوگمه‌و ده‌سكی ده‌رگای به‌رزكه‌ره‌وه: 61%ی دوگمه‌ی به‌رزكه‌ره‌وه‌كان (مه‌سعه‌د) به‌كتریایان له‌سه‌ره له‌كاتێكدا ته‌نها 43%ی ته‌والێته‌كان به به‌كتریا پیسن، چونكه به‌رده‌وام خاوێن ده‌كرێنه‌وه.\n*ده‌رگای نووسینگه‌كان: ده‌سكی ده‌رگاكانیش سه‌رچاوه‌یه‌كی ناڕاسته‌وخۆی نه‌خۆشین. ئه‌گه‌ر ده‌سكی ده‌رگاكان كۆپیر، زینك و نیكڵیان تێدا بێت و به‌هیچ شتێك دانه‌پۆشرابن ئه‌گه‌ر بوونی به‌كتریا له‌سه‌ریان زۆرتره.\n*ته‌خته‌كلیل: ته‌خته‌كلیل و ماوسه‌كان دوو شوێنن كه زۆرترین به‌كتریایان له‌سه‌ره. سڕینی به‌رده‌وامی ئه‌و دوو ئامێره ده‌توانێت له كوشتنی ئۆرگانیزمه‌كاندا كاریگه‌ر بێت.\n*ته‌له‌فۆنی ژووری كۆنفرانس: ته‌له‌فۆنه كه‌سییه‌كانیش به‌گشتی شوێنێكن كه ژماره‌یه‌كی زۆر به‌كتریایان له‌سه‌ره، به‌ڵام ته‌له‌فۆنی هاوبه‌ش وه‌ك ژووری كۆنفرانس كه زۆرترین كه‌س به‌كاریده‌هێنن مه‌ترسی هه‌بوونی به‌كتریایان زۆرتره.\n*پیاڵه‌كانی ژووری پشوو: 20%ی پیاڵه‌كانی ژووری پشوو به‌كتریایان له‌سه‌ره. بۆیه باشتروایه پیاڵه‌ی خۆتان به‌كاربهێنن.


پاڵەوانێکی مەزنتر لە حەبیب نورمحمدۆڤ! – ئیسلامی\nسه‌ره‌تا/ جیهانی ئیسلامی/پاڵەوانێکی مەزنتر لە حەبیب نورمحمدۆڤ!\nپاڵەوانێکی مەزنتر لە حەبیب نورمحمدۆڤ!\n83 ده‌قه‌ی خوێندنه‌وه 1\nئیمام شامل ئەو پیاوەی کە بەرخوودانی دژی ئیمپراتۆریەتی ڕووسیا کرد. ئیمام شامل ٢٥ ساڵ لە هەرێمی قەوقاز شۆڕشی دژی ئیمپراتۆریەتی ڕووسیا کردووە. شامل بە یەکێک لە سەرکردە سەربازییە مەزنەکانی مێژوو دادەنرێت.\nشامل لە ساڵی ١٧٩٧ لە خێزانێکی نەتەوەی ئاڤار لە گوندی گیمری لە زنجیرە چیاکانی داغستان لەدایکبووە. بەگوێرەی زانیارییەکان هیچ کەسێک لە پێشبڕکێی ڕاکردن، ئەسپسواری و مەلەوانی و لە شەڕیشدا شانی لە شانی ئیمام شامل نەدەدا.\nلە تەمەنی ٢٠ ساڵیدا گەشتیکردووە بۆ سوریا، لەوێ چەند زانستێکی ئیسلامیی خوێندووە، دوای ئەوەیشی گەڕاوەتەوە بۆ داغستان بەشداریی لە شەڕی دژی ڕووسیادا کردووە، کە ڕووسیا ویستوویەتی سنورەکانی بەرەو هەرێمی قەوقاز فراوان بکات. بەهۆی ئەوەیشی بە سەختی لە جەنگی گیمری (غیمری)دا لە ساڵی ١٨٣٢ بریندارکراوە لەوکاتەدا ماوەیەکی کەم لە شەڕەکە بەشداریی کردووە.\nدوای وەرگرتنی چارەسەر لە ساڵی ١٨٣٤دا وەکو ئیمام و سەرکردەی نوێی سوپای داغستانی دەستنیشانکراوە، بەهۆی ئەو زانست و شارەزاییە زۆرەی لەڕووی دین و ژینەوە هەیبووە بە خێرایی متمانەی خەڵکی بەدەستهێناوە.\nسەرەڕای بەهێزیی و پتەویی لایەنی سەربازیی ڕووسیا، بەلام ئیمام شامل لە ١٨٣٤ تا ١٨٥٩ دژی دەستدرێژییەکانی ئیمپراتۆریەتی ڕووسیا جەنگاوە.\nلەوکاتەدا ئازایەتیی ئیمام شامل دژی فراوانخوازییەکانی ڕووسیا لە جیهاندا دەنگدانەوەی هەبوو وە بەوە ناسرا کە “پیاوێکە هەرگیز خۆی بەدەستەوە نادات.”\nلە ساڵی ١٨٥٩ و بەهۆی پێکدادانی تایەفیی ناوخۆوە دەسەڵاتەکانی ئیمام بە هێواشیی لاوازبوون و سەرەنجام دەستگیرکرا و لەلایەن هێزە سەربازییەکانی ڕووسیاوە وەک زیندانییەک ماوەی ١٠ ساڵ لەژێر چاودێریی تونددا دورخرایەوە (منفی کرا). دواتر مۆڵەتی پێدرا کە بۆ دووەمجار بچێتە حەج.\nدوای ئەنجامدانی حەجیش سەردانی شاری مەدینەی مونەوەرەی کرد و لەوێ لە ساڵی ١٨٧١ کۆچی دوایی کردووە و لە گۆڕستانی بەقیع لەگەڵ چەندین خانەوادەی هاوەڵانی پێغەمبەری ئیسلام (صلی اللە علیە وسلم)دا بەخاکسپێردراوە.\nزانایەکی کوردی موسڵمان لە ناسا\nپەرلەمانتارێکی بەریتانیا: ئافرەتانی موسڵمان خۆیان دادەپۆشن بۆ شاردنەوەی ڕووشاویی جەستەیان\nلەژێر دەسەڵاتی موحەمەد بن سەلماندا لەسێدارەدان زۆر زیادیکردووە\nحەسەن بەننا – بەشی چوارەم: شۆڕشی کورد


لەراپۆرتێکدا نەتەوە یەکگرتووەکان عێراق تاوانبار دەکات، بەئەشکەنجەدانی دەستگیرکراوان لەزیندانەکانی سەرتاسەری وڵاتەکەدا. راپۆرتەکەش لەسەر بنەمای ئەو ڕووداوانەیە کە لە 1 ی حەوتی 2019 بۆ 30 ی چواری 2021 ڕوویانداوە.\nبە پێی یاسای نێونەتەوەیی ئەشکەنجەو سوکایەتی پێکردن بە بەندکراو کارێکی قەدەغەکراوە، عێراقیش لەساڵی 2011 لەدژی ئەشکەنجەدان واژۆی لەسەرئەو رێککەوتنە نێودەوڵەتییە کردووە.\nلەوکاتەشەوە، یاسای نیشتیمانی داناوە بۆ ئەوەی بەکارهێنانی ئەشکەنجەدان بەتاوان هەژماربکرێت، کێشەکە لەوەدایە حکومەت هیچ رێگری و سزایەکی ئەو کەسانەی نەداوە کە لە زیندانەکاندا ئەشکەنجەدانیان لە بەرامبەر گومانلێکراواندا بەکارهێناوە. بەوهۆکارەشەوە ئەشکەنجەدان و سوکایەتی پێکردن بە بەندکراوان لەتەواوی وڵاتەکەدا بەردەوامە. ئەو هەڵسەنگاندنەش پشتی بەستووە بە زانیارییەکانی راپۆرتی نەتەوە یەکگرتووەکان کە لەرۆژی 3 شەمە لەلایەن نوسینگەی مافی مرۆڤی سەر بە نەتەوە یەکگرتووەکان و نێردراوی نەتەوە یەکگرتووەکان بۆ یارمەتیدانی عێڕاق بڵاوکراوەتەوە کە پێکهاتووە لەچاوپێکەوتنی 235 دەسگیرکراو.\nلەو بارەیەشەوە وتەبێژی نەتەوە یەکگرتووەکان بۆ مافی مرۆڤ مارتا هۆرتاکۆ دەڵێت "نیوەی زیاتری ئەوانەی کە چاوپێکەوتنیان لەگەڵدا کراوە، باسیان لەئەشکەنجەدان کردووە و خراپ مامەڵەکردن لەکاتی دەستبەسەرکردنیاندا. هەندێک لەزیندانییەکان باسیان لەوە کردووە رووبەڕووی لێدان بوونەتەوەو بە بۆری ئاسن لەلایەن هەندێک ئەفسەرەوە لێیان دراوە، یان ئەشکەنجەدان بەکارەبا، زیندانییەک باسی لەوە کردووە کە دەستیان کەلەپچە کردووەو بەسەقفدا هەڵیانواسیوە".\nراپۆرتەکە باسی لەوە کردووە کە ڕێز لەمامەڵە یاساییەکان نەگیراوە، لەکاتی لێپێچینەوەداو وتە وەرگرتندا، هەروەها لەماوەی 24 کاتژمێری دەستگیرکردنی سەرەتاییدا ڕێگە نەدراوە دەستیان بە پارێزەرەکانیان ڕابگات بەر لەوەی کە وتەکانیان لێوەربگیرێت.\nلەو بارەیەوە وتەبێژی نەتەوە یەکگرتووەکان هۆرتاکۆ دەڵێت "ئەشکەنجەدان بەکاردەهێنن بۆ دانپێدانان بەزۆر، هەروەها دەست گەیشتن بە پارێزەرێک بە بەرنامە دوا دەخرێت، پاش ئەوەی لەلایەن بەرپرسە ئاسایشییەکانەوە لێکۆڵینەوەیان لەگەڵدا دەکرێت. هەروەها دەشڵێت لە راپۆرتەکەدا هاتووە کە 17 شوێنی دەسگیرکردنی فەرمی ناڕوون هەبووە".\nهەروەها راپۆرتەکە ئەو نیگەرانیانەشی خستووەتەڕوو کە کاربەدەستانی عێراق گوێ بە سکاڵاو نیشانەی ئەشکەنجەدانەکان نەداوەوپشتگوێیان خستووە، ئەو سیستمانەی کە دایانناوە بۆ چارەسەری سکاڵا فەرمییەکان، نە ڕەوان و نە کاریگەریشن. چاوپۆشی لەو کارانە وای کردووە رێگە خۆش بکرێت بۆ بەردەوامی ئەشکەنجەدان لە زیندانەکانی عێڕاقدا.\nداواش لەدەسەڵاتدارانی عێڕاق دەکات کە لەچوارچێوەی یاسای دژایەتیکردنی ئەشکەنجەدان و یاسای نێودەوڵەتی مافی مرۆڤدا رەفتار لەگەڵ زیندانی کراواندا بکەن.\nلەسەر راپۆرتەکەش میشیڵ باسلیت لەنەتەوە یەکگرتووەکان وتوییەتی "رێگە گرتن لەئەشکەنجەدان، نەک تەنها بەقسەو بەنوسراو، دەبێتە هۆی هێنانەدی ئاشتی وسەقامگیری لەماوەی درێژدەمدا، ئاکامی بەو چەشنەش لەبەرژەوەندی دەوڵەت وقوربانییەکانیشدایە."


ساڵی چەك بۆ رۆژهەڵات و ئەركی ئێمە. هاوار بازیان\nئاماژەكان باس لە وەخۆهاتنەوەی هێزە كوردییەكانی نەیاری كۆماری ئیسلامی دەكەن، بەتایبەت حیزبی دیموكرات كە بەڕەسمی باس لە دەستپێكردنەوەی خەباتی چەكداری لە كوردستانی\nبەردەستی ئێراندا دەكا پاش ئەوەی لە ئەزموونی پارچەكانی تر گەیشتنە ئەو راستییەی "هێشتا چەك هێزی یەكەمە بۆ رزگاری و مانەوەی كورد".\nبەڵام ئەركی ئێمە وەك كوردی رۆژهەڵاتی بۆ ئەو بڕگە لە خەباتی چەكداری چییە؟ بەڕاستی هەروا ئاسانە باس لە دەستپێكی جووڵەی سەربازی دژی كۆماری ئیسلامی بكەین؟ چیمان لەدەست دێت و ئەركمان چییە تا هەناسەیەك بە جووڵەی كورد لە رۆژهەڵات بدەینەوە كە بە بەراوردی پارچەكانی تر لە بواری رزگاریدا دوا كەوتووە؟\n1. لە ئاستی ناوەخۆی حیزبیدا\nبۆیە باسی حیزبی دیموكرات دەكەین چونكە ئەو پرسە لەلایەن ئەو هێزەوە هاتەوە بەرباس و بەكردەوەش چوونەتەوە سەر سنوورەكان و بارەگا و پێشمەرگەیان لە ناوچەیە، ئەگینا زۆر هێزی تریش لە مەیدانەكەدان كە پشكی خۆیان لە خەبات و قوربانی بەردەكەوێ.\nیەكەم شت بۆ ئەو بەشە لە خەبات، لێكنێزیكبوونەوە و هاوكاریی باشتری هەردوو حیزبی دیموكراتی كوردستان (حدك) و حیزبی دیموكراتی كوردستانی ئێرانە (حدكا). هەرجۆرە خەباتێكی چەكداری كە بەناوی حیزبی دیموكراتەوە دەست پێ بكا، سەرەتا پێویستە بە یەكدەنگی و هاوئاهەنگیی نێوانیان بێ، ئەگینا لە ناوەخۆی رۆژهەڵات نەك هەر پێشوازییان لێناكرێ، بگرە رەتیش دەكرێنەوە! چونكە لە بواری دەروونی و فەزای سیاسییەوە، هیوای خەڵك بۆ ئازادی و شۆڕش راستەوخۆ بەستراوەتەوە بە یەكبوونی هەردوو دیموكرات. ئەو یەكبوون یان لێكگەیشتنە كاری باش دەكاتە سەر گشت پێكهاتەكانی كورد هەر لە گەنجێكی تازەپێگەیشتووی خوێنگەرم تا دەگاتە پێشمەرگەی ناو مقەڕ و سەرچیا و پیرەمێردێكی كورد لە دوورترین گوندی كوردستان دڵخۆش دەكا! جگە لەوەی نەبوونی هاوكاری و یەكدەنگیی نێوان ئەو دوو هێزە دەرفەتی زیاتر بەدوژمن دەدات كە بەرەنگارییان بێتەوە.\nواتە یەكەم ئەركمان ئەوەیە دیموكراتەكان لە هەموو ئاستێكدا ئەگەریش جارێ یەكناگرنەوە، هاوئاهەنگ بن و بەرەو ناكۆكیی زیاتر نەڕۆن!\nبەشێكی زۆر لە ئەندامانی هەردوولایەنی حیزبی دیموكرات، مەبەستدار بی یان نا، كەوتوونەتە بەرەی دژایەتیی یەكتری. بەشێوەیەك كە زۆرجار دەستكەوتەكانی یەكتری بەرامبەر دوژمنی سەرەكییان بێ بایەخ دەكەن و سوودی هەموو ئەو شەڕ و قوربانیدانەی كورد دەچێتەوە گیرفانی كۆماری ئیسلامی! پێویستە راگەیاندنەكانی هەردوولا هەر لە میدیای فەرمی و هەوادار و لایەنگرەوە كار بكەن بۆ ئەوەی زەمینەی پێویستی شۆڕشێك ئامادە بكەن. رووماڵی چالاكییەكانی یەكتری بەرامبەر دوژمن بكەن و بەهای پێبدەن. كێشە بچووكەكانی ناوەخۆی حیزبەكانیان نەگاتە دەمی راگەیاندن تا نەكات لە ئاستی ناوەخۆی كوردستاندا جۆرێك لە ساردبوونەوەی خەڵك بۆ پێشوازیكردن لە خەباتی لێبكەوێتەوە. ئەركی راگەیاندنەكان و ئەوانەی بە هەرشێوەیەك پێوەندییان بەناوەخۆی رۆژهەڵاتەوە هەیە زۆر ئەستەم و گرینگە. لە سەردەمی ئێستەدا هیچ شۆڕش و چالاكییەكی سەربازی سەركەوتوو نابی ئەگەر دەنگی راگەیاندنێكی رێكوپێك و هاوئاهەنگی لەگەڵدا نەبی.\nواتە ئەركی دووەممان ئەوە دەبی قەڵەم و دەنگ و رەنگی میدیا هەر لە ئاستی كەسی تا دەگاتە رەسمی بخەینە خزمەت گەشەپێدانی ئەو خەباتە چەكدارییەی بڕیارە لە رۆژهەڵات دەست پێ بكاتەوە.\n3. كوردانی دەرەوەی وڵات\nهێزێكی زۆری حیزبە كوردییەكان بەتایبەت خاوەن ئەزموونی خەباتی چەكداری رووی لە دەرەوەی وڵات كردووە. بەڵێ زۆر ئاسایییە حیزبەكان بەڕەسمی بانگەشەی گەڕانەوەی كوردانی دەرەوە و تێكەڵبوونیان بە خەباتی چەكداری بكەن، بەڵام رەنگە داوایەكی ئاسان نەبی بانگەوازی هاتنەوەی ئەوانە و پێوەست بوونی هەموویان بە خەباتی چەكداری بكرێ، بەڵام پێویستە ئەوانیش ئەركی خۆیان لەئەستۆ بگرن. هەر لە ناونووسینی ئەوانەی ئامادەگیی گەڕانەوە بۆ شاخیان تێدایە و بوونی هەماهەنگیان لەگەڵ سەركردایەتیی حیزبەكان لە كوردستان. یان لەلایەن دارایی و ماڵی كە پێویستییەكی گرینگە بۆ پاڵپشتیی هەر شۆڕشێك. هەروەها وەڕێخستنی چالاكی لە ناوەندە سیاسی، مرۆیی و ناودەوڵەتییەكانی رۆژئاوا و رەنگدانەوەیەكی كاریگەر بە هەر چالاكییەكی چەكداری كە لە رۆژهەڵات دەكرێ. كوردانی دەرەوەی وڵات ئەگەر رێكبخرێن، هێزێكی باشیان تێدایە، بەڵام بەداخەوە تا ئێستە سوودیان لێوەرنەگیراوە.\nئەركی سێیەممان بەستنەوەی كوردانی رەوەندە بە سەركردایەتیی كورد لە كوردستان و هاوئاهەنگییان لەگەڵ ئەو خەباتەی خەریكە بەڕێوە بچێ.\n4. خەڵك لە ناوەخۆی رۆژهەڵات\nپێویستە خەڵك ئەو راستییەی بزانن كە هێزی هەرەگرینگ و سەرەكیی شۆڕشێك، جەماوەر و تاكەكانی ناو نەتەوەكەیە. خەباتی چەكداری چاوەڕێیە خەڵك لە ناوەخۆ بەپیلی بانگەوازیی حیزبەكانەوە بچن و تێكەڵ بە ریزەكانی شۆڕش بن. لە قۆناخی ئێستادا زیاتر چاوەڕوانیی تێكەڵبوونی خەڵك و بەتایبەت لاوان بە حیزبەكان، هاوكاریی دارایی، كاری تەشكیلاتی و هەڵگەڕانەوە لە دەسەڵاتی ئێرانییە و یان لانیكەم تێكەڵنەكردنی دەستە لەگەڵ دوژمن. جەماوەی ناوەخۆی رۆژهەڵاتی كوردستان بەشێكی زۆر گرینگی سەركەوتنی هەر جووڵەیەكی چەكدارین كە بڕیارە دژی كۆماری ئیسلامی دەست پێ بكاتەوە. بۆیە پێویستە خەڵك و هەركەس بەپێی توانا و دۆخی خۆی ئەركێك لە سەرخستنی خەباتی نوێی رۆژهەڵات وەئەستۆ بگرێ. مامۆستایەك لە قوتابخانە، دوكاندارێك لە شوێنی كاری خۆی، ژنێك لە ماڵ، خوێندكارێك لە زانكۆ، كۆڵبەرێك لە كوێستانەكان و هەركەس لە هەر پێكهاتەیەكی كۆمەڵگەی رۆژهەڵاتدا دەتوانێ كەم و زۆر هاوكار بی لەوەی پەیامێكی گرینگ بە گوێی هاووڵاتییان و حكوومەتدا بدات: ئێمەش ئازادیمان دەوێ و ئامادەین نرخەكەی بدەین!\nواتە خەڵك دەبی ئەركی چوارەمی ئەو پرۆسەیە وەربگرن كە ئەویش بەدەنگەوەهاتنی هەر داوایەكی رێبەرایەتیی كوردە لە كوردستان. پێویستە ئەو راستییە باش تێبگەین كە هەرخۆمان دادڕەسی خۆمانین!\n5. پارچەكانی تری كوردستان\nئەگەر تا ئێستە پارچەكانی دیكەی كوردستان بەتایبەت باشوور و باكور خاتری ئێرانیان گرتووە، ئێستە ئەو دوو پارچەیەش باشتر لە جاران مافی خەبات بۆ رۆژهەڵات بەڕەوا دەبینن! باكووری كوردستان كە خۆی دوچاری شەڕێكی سەخت و راستەقینەی توركیا بووەتەوە و باشووری كوردستانیش شەڕی دەوڵەتی ئیسلامی و تیرۆر دەكا، هەروەها رۆژئاواش شەڕی مانی خۆی كردووە و دەیكا، ئەو سێ پارچەیەی كوردستان بەچڕی شەڕی ئازادی و مانەوەی خۆیان دەكەن و بڕوای قووڵیان بە شەڕ هەیە كە ئەویش دوژمن بەسەریدا سەپاندوون. بۆیە بەشەكانی تری كوردستان پێویستە هانی كوردی رۆژهەڵات بدەن و رێگەی نەگرن ئەگەر ئەویش دەست بۆ جووڵەی چەكداری ببات. ئەگینا ئەركی ئەوەشمان لەسەرشانە كە بیانووی فشارخستنە سەر باشوور بە ئێران نەدەین، ئەویش بەوەی هەموو كار و چالاكییەكی حیزبەكان لە ناوەخۆی رۆژهەڵات و بۆ رۆژهەڵات و لەسەر دەستی تەنیا رۆژهەڵاتییەكان خۆیان بی و هیچ بەرپرسیارێتییەكی یاسایی و دارایی نەچێتەوە سەر شانی باشوورییەكان!\nبەشەكانی تر بەتایبەت باشوور دەتوانێ كاریگەری باشی هەبی لە دەستپێكردنەوەی خەباتی چەكداری دژی كۆماری ئیسلامی لە رۆژهەڵات، ئەویش نەك بە پێدانی هاوكاری سەربازی و هەواڵگری، بەڵكوو تەنیا بەوەی قبووڵی بكات كە ناكرێ كوردی رۆژهەڵات بۆ هەمیشە پەنابەری كوردی باشوور بی! بەتایبەت كە ئێستە كوردان بەرهەمی شەڕ و چالاكییەكانی خۆیان دەبیننەوە و ئەزموونی ئەو 3 ساڵەی رابردوو بەڕوونی پێمان دەڵێ: دوژمنی كورد بڕوای بەشەڕە، كوردی ئازادیخواز چارەی نییە جگە لە شەڕ!\nئەركی پێنجەم دەكەوێتە سەر شانی سەرجەم پێكهاتەكانی كورد لە پارچەكانی تر هەر لە میدیاكانەوە بگرە تا دەگاتە ئەو تاكە پێشمەرگەی باشووری كە لەسەر سنوور تووشی پێشمەرگەیەكی رۆژهەڵاتی دەبی! كاتی بێلایەنی كورد بەرامبەر كورد بەسەر چووە! پێویستە هەموویان هاندەر بن لەوەی رۆژهەڵاتیش مافی خۆیەتی لەو گۆڕانكارییانەدا كە ئێرانیشی ماندوو و ئاڵۆز كردووە، كوردیش مافەكانی خۆیان لە دەسەڵاتی تاران وەربگرێتەوە!\nئەوانەی باسكران هەمووی نییە، بەڵام بەشێكی دیار و گرینگن لە ئەركەكانی كورد و بەتایبەت رۆژهەڵاتیەكان بەرامبەر ئەو درووشمەی بۆ ئەمساڵ هەڵیانگرتووە و ئەویش دەستپێكردنەوەی خەباتی چەكدارییە دژی كۆماری ئیسلامی كە بەكورتی ئاماژەیان پێكراوە. سەرجەم ئەو پێنج خاڵانەی باسكران دەتوانین بەشێوەی ورد و كراوەتر باسیان لەسەر بكرێ بەمەبەستی سەرخستنی ئەو بانگەوازییە كە پێویستە هەموو كوردێك بەدەنگییەوە بچی تا لەو سەردەمە پڕ لە گۆڕانكاری و دەرفەتەدا كوردی رۆژهەڵاتیش دەستكەوتێكی هەبی كە دەمێكە لێی بێبەش كراوە، بەتایبەت كە ئەگەر سەیری مێژووی سیاسیی كوردی ژێردەستی ئێران بكەی دەبینی مێژووی سیاسیی ئەو پارچەیە بۆ نموونە كۆماری كوردستان و حیزبی دیموكرات لە سەرجەم رێبەرانی ئێستەی پارچەكانی تر بەتەمەنترە كە بەرەو ئازادیی یەگجاری هەنگاو دەنێن. هەر بۆیە پێویستە زۆر بەباشی و بەبەرنامە ئەمساڵ بكەین بە ساڵی دەستپێكردنەوەی خەباتی چەكداری بۆ رزگاری و بەرپرسیارێتی وەربگرین لەوەی بیكەین بە ساڵی رۆژهەڵات!


تیکتۆک مایکرۆسۆفتی بێ ئومێد کرد – Daily Kurdistan\nلە بەشی ئابوری, سلایدەر 6 ڕۆژ پێش ئێستا\t22 جار بینراوە\nکۆمپانیای تیکتۆکی چینی ئۆفەری کۆمپانیای مایکرۆسۆفتی ڕەتکردەوە و ڕایگەیاند کە هەموو گفتوگۆ داراییەکان لەگەڵ کۆمپانیای مایکرۆسۆفت کۆتایی پێهێناوە. مایکرۆسۆفت ڕایگەیاند کە پەشیمان دەبنەوە لە بڕیارەکەیان.\nکۆمپانیای تیکتۆکی چینی ڕایگەیاند کە گفتوگۆی فرۆشتنی کۆمپانیەکە بۆ کۆمپانیای مایکرۆسۆفت کۆتایی هاتووە. هەروەها لە ڕوونکردنەوەیەکی کۆمپانیا چینیەکە باس لەوە دەکات کە ناهێڵدرێت کۆمپانیای مایکرۆسۆفت پێ بخاتەوە ناو کۆمپانیای تیکتۆک.\nکۆمپانیای مایکرۆسفتی ئەمریکی ڕایگەیاند کە لە مانگی ئاب داوای کڕینەوەی کۆمپانیای تیکتۆی کردووە لە وڵاتەکانی ئەمریکا و کەنەدا و نیوزلەندا و ئوستورالیا لەدوای ئەوەی ئەو بەرنامەیە بەکارهێنەرێکی زۆری هەیە بە تایبەتی لە لایەن گەنجەکان. ترەمپ هەڕەشەی ئەوەی کرد کە کۆمپانیای تیکتۆک دادەخات لە وڵاتی ئەمریکا بۆیە دەبێت یەکێک لە کۆمپانیا ئەمریکیەکان ئەو بەرنامەیە بکڕنەوە تا ٢٠ی مانگی ئەیلول. ترەمپ باس لەوە دەکات کە ئەو کۆمپانیا چینیە هەڕەشەیە بۆ سەر ئاسایشی نەتەوەیی وڵاتی ئەمریکا.\nتیکتۆک نزیکەی ٨٠ ملیۆن بەکارهێنەری هەیە لە ئەمریکادا.\n167 جار بینراوە 16 جار ئەمرۆ بینراوە\nپێشوو سەرۆک وەزیرانی یۆنان: ئامادەم لەگەڵ ئەردۆغان کۆببمەوە\nدواتر سەرۆکی چین: خۆتان بەدوور بگرن لەدەستوەردان لە کاروباری ناخۆییمان\nنوێترین وێنەی کۆسرەت رەسول لە ئەڵمانیا\nفەرماندەیەکی ئێرانی هەڕەشە لە جیهان دەکات\nکەشتییەکی یاریزانانی ئۆگەندا نقوم بوو، ٣٠ کەس خنکان\nبەپەلە… ئێردۆغان دوو وەزیری ئەمریکا سزا دەدات\nڤیدیۆ؛ کەشتیوانێکی ئاسمانی خاشاکی کەشتییەکە فڕێدەداتە بۆشایی ئاسمان\nنۆڤاک جۆکۆڤیچ یاریزانی تێنسی سەرزەوی سربی، لەدوای ئەوەی تۆپەکەی بەر قوڕگی ناوبژیوانەکە ...


سەرکردایەتی پ س ک بەمەبەستی پیرۆزباییکردن لە پارتی دۆستیان لە هەڵبژاردنەکانی نەرویج، سەردانی پارتی لیبراڵی نەرویج، ڤێنسترە پارتیان کرد. - Kurdistanigawre\nسەرکردایەتی پ س ک بەمەبەستی پیرۆزباییکردن لە پارتی دۆستیان لە هەڵبژاردنەکانی نەرویج، سەردانی پارتی لیبراڵی نەرویج، ڤێنسترە پارتیان کرد.\nرۆژی ٨ی ئۆکتۆبری ٢٠١٣ بەرانبەر بە ١٦ رەزبەری ٢٧١٣ بەرێزان عارف باوەجانی سەرۆکی پارتی سەربەستی و قادری خەندەڕەش راوێژکاری سەرۆکایەتی، بەمەبەستی پیرۆزبایکردن بەبۆنەی سەرکەوتنی بەرچاوی ئەو پارتەی دۆستیان،. لە هەڵبژاردنەکانی پارلەمانی ئەو وڵاتە سەردانی پارتی لیبرالی نۆروێژیان لە ئۆسڵۆی پایتەخت کرد.\nکە بەرگەمی لە لایەن بەڕێزان تروند ئینگەر سکرتێری گشتی پارتی لیبراڵی نەرویجی و کارتن ئالمەنینگ ڕاوێژکاری سکرتێری گشتی پێشوازیکران. و سوپاس و پێزانینی خۆیان دەربڕی بەبۆنەی پیرۆزبایی لێکردن و پێشکەشکردنی چەپکە گوڵی سەرکردایەتی پارتی سەربەستییەوە بە شاندی خانەخوێ.\nسکرتێری گشتی پارتی لیبراڵی نەرویجی، زۆر بەگەرمی هەواڵی وردەکارییەکانی کۆنگرەی نێونەتەوەیی لیبراڵەکانی کوردستانی پرسی. و ڕایەگەیاند کە بە داوای لێبوردنەوە و بە هۆی سەرقاڵبوونی گشت سەرکردایەتی حیزبەکەیانەوە بە هەڵبژاردنەکان نەیانتوانیوە وەک پێویست لە سەر ئەو کۆنگرە لەگەڵ پارتی دۆستیان پ س ک دیداریان هەبێت. هەروەها بەریز تروند سڵاوی ترینە شەیگراند سەرۆکی گشتی و ئولە ئیلڤەستووەن جێگرەکەی، کە هاورێێ نزیکی سەرۆکی پارتی سەربەستیین، گەیاندە سەرۆکی پارتی سەربەستیی کوردستان، و ڕایگەیاند کە بە هۆی سەرقاڵیان بە دامەزراندنی حکومەتی نۆی نەرویجەوە نەیانتوانیوە لە کۆبوونەوەی پێشوازی شاندی پ س ک بەشدارییان هەبێت.\nجێگای ئاماژەیە کە لەم دەرفەتەشدا شاندی پارتی سەربەستی کوردستان سەرنجی شاندی خانەخوێی ڕاکێشا بۆ سەر کێشەی نەتەوەی گەورەی کورد و داگیرکاریەکانی ڕێژیمەکانی حاکم بەسەر کوردستاندا. شاندی پارتیمان پێشنیاری خۆی ئاراستەی پارتی لیبراڵی نەرویجی کرد، کە لە بواری پشتیوانی کێشەی نێونەتەویەوە چالاکتر بن. بە تایبەت لە کێشەی کورد و مەسەلە ڕەواکەی، ئەمە لەلایەک، لە لایەکی دیکەشەوە داوای کرد کە کێشەی ئەو پەنابەرە کوردانەی کە ڕوو دەکەنە وڵاتی نۆروێژ وەک کێشەی نەتەوەیەکی وڵات داگیرکراو چاو لێبکەن، نەک وەک کێشەی ئابوری و کۆمەڵایەتی کە لە زۆر وڵاتدا هاتۆتە ئاراوە.\nکۆتایی دیدارەکە دیسان درێژەدان بوو بە باس لەسەر بەستی کۆنگرەی لیبرالەکانی کوردستان بوو کە بڕیارە لە رۆژانی ٦و٧ی دێسامبری ٢٠١٣ لە ئۆسلۆی پێتەختی وڵاتی نۆروێژ ببەسترێت، باس لەو ڕێکخراوە ناوەندە گرنگانەی جیهانکرا کە لە کۆنگرەی نێۆنەتەوەیی لیبراڵەکانی کوردستان بەشداری دەکەن.\nجێگای ئاماژەیە کە شاندی خانەخوێ خۆشحاڵی خۆیان دەربڕی لەمەر بەستنی ئەم کۆنگریەو هیوای سەرکەوتنیان بۆ بە ئاوات خواست. پارتی لیبرالی نۆروێژ ئامادەیی خۆی نیشاندا بۆ بەشداریکردن و پشتیوانی سیاسی نێۆنەتەوەیی لەو کۆنگرەدا.\nلە پاش یەککاتژمێر و نیو و چەندین باسی دیکەی تایبەت. لە هەردوولایەنەوە بەڵێنی بە هێزکردنی پێوەندی هەردوو پارتی دۆست لە داهاتوودا و بە چەندین پرۆژەی نۆیی دوولایەنە نۆێکرایەوەو،\nشاندی پ س ک لە لایەن شاندی خانەخۆییەوە بەڕێزەوە بەڕێکران.\nشایانی ئاماژە پێکردنە کە پارتی لیبراڵی نەرویجی لە هەڵبژاردنی ١٢ی سەپتەمبەری ٢٠١٣ی پەرلەمانی نەرویج سەرکەوتنی بەرچاوی بە خۆیەوە بینی، لە هەڵبژاردنی سالی ٢٠٠٩ توانی تەنیا ٢ کورسی بە دەست بێنێت. بەڵام لەم هەڵبژاردنەی ئەمساڵ توانی ٩ کورسی بە دەست بێنێت، واتە ٧ کورسی لەگەڵ هەڵبژاردنی پێشووی زیادیکرد. کە زۆر کەم وێنە بووە لە ئاست ئوروپادا کە پارتێک لە ٢ کورسی بچێتە٩ کورسییەوە.\n٨ / ١٠ / ٢٠١٣


KHABAT media - كۆمیتەی ئیمدادی ئیمام، هۆی پەرەپێدانی هەژاری!\nئێستا 30 میوان سه‌یری ماڵپه‌ڕه‌که‌مان ده‌که‌ن. 0\nكۆمیتەی ئیمدادی ئیمام، هۆی پەرەپێدانی هەژاری!\nمێژووی ناردن : Monday, April 04 @ 16:07:56 UTC\nخەباتمێدیا: ئایا سنووری كارەسات هەر ئەو مەودا پان و بەرینەی چینەكانی كۆمەڵگایە كە وەك دۆڵ و سیاچالێكی مەترسیدارە؟!\nمحەمەد كازمی ئەنبارلویی كە ئەندامی تاقمی مۆتەلەفەیە، 13ی خاكەلێوە لە بابەتیكدا كە لە هەواڵدەری تەنسیمی سەربەهێزی ترۆریستی قودس بڵاوی كردۆتەوە، لەو هەژاریە لە رادەبەرەی كە بە هۆی دزی و دەسبەرداگرتنی سەرمایەی نەتەوەیی سەرچاوەی گرتووە، دەڵێ و دەنووسێ: كامەیە سنووری كارەسات؟ سنووری كارەسات ئەو مەودا بەربڵاوەی نێوان چینەكانی ...\nكۆمەڵگایە كە وەك دۆڵ و سیاچاڵێكی مەترسیدار هەموو هەوڵە چاكسازیەكان قوت دەدا و رێگە نادا دوو هەنگاو بەرەو پێش بچین.\nلە دەسەڵاتداریەتی ئیسبدادی مەزهەبی ویلایەتی فەقیە، دەكرێ لە رێگەی دروشمی پشتیوانی لە هەژاران، بە كۆشك و سەرمایەی ئەفسانەیی بگەی و هەژاری و برسیەتی چین و تووێژەكان پەرە پێ بدەی و دۆڵ و سیاچاڵێكی مەترسیدار ساز بكەی.\nیەكێك لەوانەی ئەو سیاچاڵانە ساز دەكا، كۆمیتەی ئیمدادە كە لە 14ی رەشەممەی 1357 دامەزراوە، وە هۆی دامەزرانی ئەو ناوەندە، بە رواڵەت پشتیوانی لە هەژار و برسیەكان و تێركردنیانە.\nبە پێی ئامارێكی كۆمیتەی ئیمداد لە مانگی سەرماوەزی 1392، كە لە هەواڵدەری ئیسنا 25ی جۆزەردانی 1394دا بڵاوكراوەتەوە، داهاتی كۆمیتەی ئیمدادی ئیمام لە رێگەی سنوقی سەدەقە ساڵی 91 نزیك بە 180 ملیارد تمەن بووە. هەروەها خەزەڵوەری 1393 كۆمیتەی ئیمام خومەینی رایگەیاند مانگانە زیاتر لە 21 ملیارد تمەن لە ئێراندا بە سەدەقە كۆدەكرێتەوە.\nئەو ناوەندە دزەی رژێم دەیهەوێ لە كەرەستە نوێكانیش بۆ پڕ كردنی سنوقەكان كەڵك وەرگرێ. پەروەیزی فەتاح یەكێكی دیكە لە مۆرەكانی باندی فاشیستی مۆتەلەفە و سەرۆكی كۆمیتەی بەناو ئیمداد 24ی خەزەڵوەری 1394 بە هەواڵدەری حكومەتی فارسی گوتووە: پوڵی سنوقەكانی سەدەقە ئێستا بە شێوەی دەستی كۆدەكرێتەوە، ئەوە لە حاڵێكدا ئێمە لە سنوقی زۆرمان لە ماڵەكان، رێگەوبان و ئیدارەكاندا هەیەو بۆ كۆكردنەوەی پوڵەكان كاتێك و نەفەری زۆری دەوێ، بۆ چارەسەری ئەوە دەبێ كەڵك لە بەرنامەی ئینترنێت و تەلەفون وەرگرین.\nلە هەمانكاتدا ئەو ناوەندە دڵسۆزە! چەندین كێشە داوێنی گرتووە. لەو بارەوە عەلیرەزا عەسگەریان جێگری كۆمیتە (هەواڵدەری حكومەتی فارس 24ی خەزەڵوەری 1394) ئیشارەی بە كێشەی دارایی و ئیداری ئەو ناوەندە كردوە و دەڵێ: كەمی هێز، كورتهێنانی سەرچاوە، دابەش نەكردنی عادڵانەی پووڵ، دابین نەكردنی سەرچاوەی وامەكان، گرینگی نەدان بە دەسەڵات و كەم و كوڕی و بێ توانایی ئەو خاڵانەن كە بەرەوروومان بۆتەوە.\nو ئێستا با گۆشەیەك لە خزمەتگوزاریەكانی ئەو ناوەندەی كە داشداری هەژارانە ببینین!\nمەسەلەی هاوردەكردنی ماشینی پۆرشە بۆ كۆمیتەی ئیمداد\nهاوردە كردنی 27 هەزار ماشینی لۆكس لەلایەن كۆمیتەی ئیمدادەوە، هەنگاوێكی سەرسووڕ هێنەر كە لە نێو هاتوهاواری پووڵە پیسەكاندا ون كرا.\nرۆژنامەی شەرق 25ی جۆزەردانی 1394 نووسی: عەبدولرەزا رەحمانی فەزلی وەزیری ناوخۆ ماوەیەك لەوە پێش كە لە مەجلیسدا ئامادە بوو لە بارەی پووڵە پیسەكانی هەڵوێستی بگرێ. كە لە بەشێك لە قسەكانیدا هاوردەكردنی بی ئێم و پۆرشەی هێنایە پێش و وتی: لە كۆمیتەی ئیمداد زیاتر لە 100 كەس، 27 ماشێنی لۆكسیان هێناوەتە وەڵاتەوە كە بەداخەوە سو ئیستیفادەیان لە مافی هەژاران كرد. قسەگەلێك كە دوایی بێ دەنگی رەد كردنەوەی بە دوای خۆیدا هێنا.\nئەحمەدی ئەمیرئابادی، نوێنەری قوم بە تانە لە وەزیری ناوخۆ، دەڵێ: ئاغای وەزیر دەیویست برۆ چاك كا، بڵام چاویشی كوێر كرد. ئەو لە مەجلیس مەسەلەیەكی باس كە كۆمیتەی ئیمداد ژمارەیەك ماشینی لۆكسی وەك بی ئێم و پۆرشەی هاوردە كردوە كە ئەو وتانەی وەزیر بووە هۆی بێ باوەڕی خەڵك بەو ناوەندە ئینقلابیە كە یادگاری ئیمامە.\nكۆشك نشینانی كۆمیتەی ئیمداد چۆن بە دادی كۆخ نشینان دەگەن؟\nكۆمیتەی ئیمدادی خومەینی لە كاتێكدا سەدان ملیارد دولار داهاتی هەیە، بەناوی سەدەقە تەنیا مانگی 30 بۆ 50 هەزار تمەن هاوكاری هەژاران دەكا كە هیچ دەردیاكیان دەوا ناكا. بەڵام بۆ بەرێوەبەران و سەرۆكەكانی ئەو ناوەندە دزە لە هیچێك دەست ناگێڕێتەوەو هەموو شتێكیان بۆ دابین دەكرێ.


مانوێڵ ئایاو: پاڵه‌وانی ئازادی | چرای ئازادی\nچرای ئازادی > هزر > مانوێڵ ئایاو: پاڵه‌وانی ئازادی\nمانوێڵ ئایاو: پاڵه‌وانی ئازادی\n♦ ماری ئۆگرەیدی\nله‌سه‌ر به‌رزاییه‌ك که به‌سه‌ر ئه‌م ده‌ریاچه بورکانیه قه‌شه‌نگه‌دا ده‌ڕوانێت، مانویڵ “موسۆ” ئایاو – کاریگه‌رترین پاڵه‌وانی بیری ئازادی ئه‌مه‌ریکای لاتین له نیوه‌ی دووه‌می سه‌ده‌ی بیستدا – مانگی رابردوو به خاك سپێردرا.\nمن دوای چل رۆژ هاتوومه‌ته ئێره تاوه‌کو به‌شداری له یادکردنه‌وه‌یه‌کدا بکه‌م. به‌یانی زوو بۆ ماوه‌ی کاتژمێریك به‌ره‌و ده‌ره‌وه‌ی شاری گواتیمالا گه‌شت ده‌که‌م و سه‌ردانی مه‌زارگه‌یه‌کی ئۆرسه‌دۆکسی یۆنانی ده‌که‌م که ئێستا ته‌رمه‌که‌ی ئایاوی لێ نێژراوه. چه‌ندین هاوڕێیان که له ناوچه‌که و له ئیسپانیاوه هاتوون سڵاو لەیەکدی ده‌که‌ن. قه‌ره‌باڵغیه‌که هێنده زۆره هه‌ندێك له میوانه‌کان له ده‌رگای دواوه‌ی کڵێسا بچوکه‌که‌وه ده‌چنه ده‌ره‌وه. ئێمه تێکه‌ڵه‌یه‌کین له لاو و پیر، لاتینی و ئه‌وروپی و گرینگۆ ، باوه‌ڕدار و بێباوه‌ڕ، به‌ڵام هه‌موومان یه‌ك خه‌می هاوبه‌شمان هه‌یه که خه‌می له‌ده‌ستدانی مامۆستایه‌ك و رێپیشانده‌رێك و سه‌رکرده‌یه‌ك و هاوڕێیه‌كه.\nدواتر، له زانکۆی پایه‌به‌رزی فرانسیسکۆ مارۆکوین، که گرنگترین پێگه‌ی جێدەستی ئایاوه، نزیکه‌ی 300 که‌س ئەو مەیدانەیان تەنیوە بۆ یادکردنه‌وەی ژیانی ئایاو.\nئەوانەی که به‌هۆی داخورانی مافه‌کانی تاکه‌که‌سه‌وه ساردبوونه‌وه‌ته‌وه ده‌توانن زۆر له گه‌شته بوێرانه‌که‌ی ئایاوه‌وه فێرببن. به‌ده‌گمه‌ن ژیانی که‌سێك هێنده به‌شداریکردوه له ئامانجی نه‌هێشتنی سته‌مکاریدا به‌ساده‌یی له‌رێگه‌ی وابەستەبوونیەوە بە بره‌ودان به بیرکردنەوەی ئازاد. ئایاو ئه‌مه‌ی له ژینگه‌یه‌کدا ئه‌نجامدا که رۆژ به رۆژ دژایه‌تیکردنی ئازادی تیایدا زیادی ده‌کرد.\nئایاو، له‌دایکبووی ساڵی 1925، ئه‌ندازیارێك بوو که له ویلایه‌ته یه‌کگرتوه‌کان خوێندنی ته‌واوکردبوو به‌ڵام مەیلەکانی ناخی وەهیان لێکرد کە وه‌ك ئینترۆپەنۆرێک لێره له گواتیمالا چاره‌نوسی وه‌ك سیمبولێك بۆ ئازادی دیاریبکەن. ئه‌و چه‌ند بازرگانیه‌کی سه‌رکه‌وتووی دامه‌زراند و به‌ڕێوه‌برد. له‌وانه کۆمپانیایه‌کی بازرگانی گاز و کارگەی دروستکردنی کاشی. له‌کاتی کارکردنیدا رۆژ به رۆژ زیاتر له‌و دژیه‌کبوونە سه‌ری سوڕده‌ما که له‌نێوان توانا ئینترۆپەنۆریەکانی وڵاته‌کەی و ئه‌و ژماره زۆره‌ی شکستی بازرگانیه‌کاندا هه‌بوو. ئه‌مه‌ش هانیدا تاوه‌کو به‌دوای هۆکاره‌کانی هه‌ژاری درێژخایه‌ن و دواکه‌وتنی گواتیمالادا بگه‌ڕێت.\nئه‌و سەردەمە سەردەمێکی پڕ ئاشوب بوو. کۆمۆنیسته‌کان چاویان بڕیبووه گواتیمالا. له 1954دا، پیاوه‌که‌یان، سه‌رۆك جاکۆبۆ ئه‌بێنز، لابرا. ئه‌وه‌شی دوای ئه‌و هات بریتیبوو له تێکه‌ڵه‌یه‌كی ژه‌هراوی له حکومه‌تی سه‌ربازی و یاخیه چه‌کداره‌کان که توندوتیژیان به وڵاته‌که‌دا بڵاوکرده‌وه.\nئایاو له نێو ئه‌م ناله‌باریه‌دا دەرکەوت. هاوه‌ڵ له‌گه‌ڵ شه‌ش هاوبیری گواتیمالاییدا کە ته‌نها چه‌کی ده‌ستیان بریتیبوو له‌و ئاره‌زوه‌ی که هه‌یان بوو بۆ دۆزینه‌وه‌ی ئه‌و بیرۆکانه‌ی که له‌وانه‌یه وڵاته‌که‌یان بگۆڕێت بۆ وڵاتێکی دادپه‌روه‌ر و گه‌شه‌کردوو. له تشرینی دووه‌می ساڵی 1958دا ‘نێوه‌ندی لێكۆڵینه‌وه‌ی ئابوری و کۆمه‌ڵایه‌تی’یان دامه‌زراند. ئامانجی ئه‌م نێوه‌نده، وه‌ك موسۆ له یاده‌وه‌ریه‌کەیدا له ساڵی 1992 دا سه‌باره‌ت به دامه‌زراندنی زانکۆی فرانسیسکۆ مارۆکوین نوسیوێتی “بریتیبوو له لێکۆڵینه‌وه و بڵاوکردنه‌وه‌ی پرنسیپه ئه‌خلاقی و ئابوری و یاساییه‌کانی کۆمه‌ڵێکی ئازاد.”\nئایاو و هاوه‌ڵه‌کانی به‌تینوێتیه‌کی زۆره‌وه ده‌ستیانکرد به خوێندنه‌وه و گفتووگۆکردن. ئه‌و ده‌ڵێت “ئێمه هەموو خۆمان خۆمانمان فێری ئەم مەسلانە کرد، که دواتر زۆربه‌ی کاتی داگیرکردین.” به‌درێژایی نیو سه‌ده‌ی دواتر ‘نێوه‌ندی لێكۆڵینه‌وه‌ی ئابوری و کۆمه‌ڵایه‌تی’ زیاتر له 900 بڵاوکراوە بۆ داکۆکیکردن له بازاڕ بڵاوده‌کاته‌وه. به‌شداریه‌کانی ئایاو که 98 دانه بوون ناونیشانی له‌م جۆره‌یان هه‌بوو ‘سه‌باره‌ت به ئاکاری حکومه‌ت’، ‘پلاندانان: عه‌قڵانی یان بێمانا’، ‘رۆبنسن و فرایده‌ی بازاڕی هاوبه‌ش ده‌دۆزنه‌وه’. له تشرینی یه‌که‌می 1978دا وتارێکی له یه‌كێك له بڵاوکراوەکانی ‘نێوه‌ندی لێكۆڵینه‌وه‌ی ئابوری و کۆمه‌ڵایه‌تی’ دا نوسی به ناونیشانی ‘کۆنترۆڵکردنی نرخ’ له‌کاتێكدا میڵتن فریدمان وتاری ‘له به‌رگری فڕێداندا’ له هه‌مان بڵاوکراوه‌دا نوسی.\nئه‌و بڵاوکراوانە له سه‌رتاسه‌ری ناوچه‌که‌دا بڵاوبوونه‌وه. ئێنریك گێرسی خەڵکی وڵاتی پێرو، یه‌كێك له هاونوسه‌رانی پڕفرۆشترین کتێبی ساڵی 1986 به ناونیشانی ‘رێگه‌که‌ی دیکه’، ده‌ڵێت که یەکێک لەو بڵاوکراوانە ناوی ‘١٠ وانه بۆ دواکه‌وتن’ بوو، کە بریتیبوو له “کلیلی به‌ئاگاهاتنه‌وه‌ی من له مه‌یل و وابەستەییمدا بۆ به‌رگریکردن له ئازادی.”\n‘نێوه‌ندی لێكۆڵینه‌وه‌ی ئابوری و کۆمه‌ڵایه‌تی’ رۆشنبیری مەزنی وه‌ك لودڤیك ڤۆن میسیز (1964) و فرێدریش هایاك (1965) و لودڤیك ئێرهارد (1968)ی هێنا بۆ گواتیمالا.\nله واده‌ی بره‌وداندا به‌م بیرۆکانه ئایاو رووبەڕووبووەوە لەگەڵ کۆمۆنیسته‌کان مەرکێنتاڵەکان و سه‌ندیکاکانی که‌رتی گشتی و پلاندانەرە ناوەندییەکان له دامه‌زراوه به‌هێزه‌کانی وه‌ك بانکی جیهانی و بانکی نێو ئەمەریکاییدا. بەڵام ئەو لە ساتی گەرمبووندا بوو.\nله ساڵی 1960ه‌کاندا ئاشکرابوو که چه‌پەکان له‌گه‌ڵ هه‌موو لێنه‌بورده‌ییاندا باڵیان بەسەر ئه‌کادیمیای گواتیمالادا کێشاوە. له 1971دا ئایاو و هاوه‌ڵانی لە برەوداندا بە ئازادی ‘زانکۆی فرانسیسکۆ مارۆکیون’یان دامه‌زراند که له خانویه‌کی کرێدا و بە بڕە پارەیەک که نزیکه‌ی 40،000 دۆلار بوو به هاوکاری ژمارەیەکی کەمی خەڵکی گواتیمالا دابینکرا کە بە پەنجەی دەست دەژمێردران. له یه‌که‌م خولی ده‌رچواندا هه‌شت خوێندکارهه‌بوون. ساڵی رابردوو ژماره‌ی خوێندکاره ده‌رچووه‌کان 509 بوون.\nده‌رچوانی مارۆکیون ده‌سته‌یه‌كن له‌وانه‌ی که له‌به‌ر لێهاتوییه‌که‌یان داواکاریان زۆر لەسەرە. به‌ڵام زانکۆکه ده‌ڵێت شتێکی دیکه هه‌یه که وایان لێده‌کات ده‌گمه‌ن بن: “هه‌موو خوێندکاره‌کان بێ گوێدانه به‌شه‌که‌یان هۆکار و بنەماکانی سامانی وڵاتان ده‌خوێنن.”\nئایاو نه‌ژیا تاوه‌کو هه‌موو ئه‌وه ببینێت که خه‌وی پێوه ده‌بینی بۆ گواتیمالا، به‌ڵام ئه‌و چه‌ند گۆڕانکاریه‌کی گه‌وره‌ی بینی که مایەی شانازی پێوەکردنن. ده‌رچوانی ‘زانکۆی فرانسیسکۆ مارۆکیون’ ده‌ستیان هه‌بوو له گۆڕانکاری ده‌ستوریی ساڵی 1993دا بۆ رێگه‌گرتن له بانکی نێوه‌ندی لە به‌خشینی قه‌رز به حکومه‌ت، هه‌روه‌ها یاسای په‌یوه‌ندیه ته‌له‌فۆنیه‌کانی بازاڕی ئازادی ساڵی 1996 و ئه‌و یاسایه‌ی ساڵی 2001 که دراوی رکابه‌ری بیانی کرده شێوازێکی یاسایی پاره‌دان. چاوخشاندنەوەیەک بە مێژوودا له ساڵی 1960کانه‌وه، کاتێك که ئایاو به‌ره‌نگاری ده‌سه‌ڵاتی ده‌وڵه‌تگەرایی دەبووەوە، له‌هه‌مانکاتدا فیدێڵ کاسترۆ به‌رجه‌سته‌ی ده‌سه‌ڵاتی ره‌های ده‌وڵه‌تی ده‌کرد له کوبا، توشی سەرسوڕمانمان دەکات له‌وه‌ی که بیرۆکه‌کانی کامیان توانیویانە به‌رگه‌ی تاقیکردنه‌وه‌ی زەمەن بگرن.\nله‌وانه‌یه وته‌کانی به‌ڕێز گێرسی، که ئاماده‌ی مەراسیمەکە بوو، به باشترین شێوه وه‌سفی به‌شداریه‌کانی ئایاو بکەن له‌رێگه‌ی ئه‌م وشانه‌وه: به‌شداریه‌کی “یه‌کلاکه‌ره‌وه‌یه له مێژووی ئازادیدا. زانکۆی فرانسیسکۆ مارۆکیون عەرشی پیرۆزی لیبڕالیزمی [کلاسیکه] له ئه‌مه‌ریکای لاتیندا و مانوێڵ ئایاویش شاهانەکەیەتی.” رەحمەتت لێبیت ئایاو.\n لە ئەمەریکا لاتین بە خەڵکانی ویلایەتە یەکگرتوەکان دەڵێن گرینگۆ\n ئەو کەسانەی کە خاوەنی بیرۆکەی بازرگانی نوێن و پرۆژەی نوێ دەهێننە ئاراوە.\n ئاماژەیە بە هەردوو کارەکتەری رۆمانی رۆبنسۆن کروزۆی نوسەری ئینگلیز دانیاڵ دفەو.


ل عه‌بدولمه‌هدی سه‌رۆك وه‌زیرانی عیراق، 1300 پارچه ئاسه‌واری ده‌گمه‌نی له هاوتا ئوردونیه‌كه‌ی عومه‌ر ره‌زاز وه‌رگرته‌وه كه ده‌سه‌ڵاتدارانی ئوردن به‌ده‌ستیانهێنابوونه‌وه.\nبه‌پێی راگه‌یه‌ندراوێكی نوسینگه‌ی عادل عه‌بدولمه‌هدی " سه‌رۆك وه‌زیرانی عیراق سوپاسی هاوتا ئوردنیه‌كه‌ی كردووه له‌به‌رامبه‌ر ده‌ستبه‌سه‌رداگرتنی ئه‌و پارچه ئاسه‌واره به‌قاچاخبراوانه‌و گێڕانه‌وه‌یان بۆ عیراق".\nراگه‌یندراوه‌كه له‌سه‌ر زاری عه‌بدولمه‌هدیه‌وه بڵاویكردووه‌ته‌وه " ئه‌و ئاسه‌واره ده‌گمه‌نانه ئه‌گه‌رچی خاوه‌ندارێتیه‌كه‌یان بۆ عیراق ده‌گه‌ڕێته‌وه، به‌ڵام موڵكی مرۆڤایه‌تین و گێڕانه‌وه‌شیان قازانجی عیراق و ئوردنی تێدایه".\nهه‌ر به‌پێی راگه‌یه‌ندراوه‌كه، دوای دانیشتنێكی گفتوگۆ كه ئه‌مڕۆ شه‌ممه 2-2-2019 له ناوچه‌یه‌كی سنوری نێوان هه‌ردوو وڵات به‌ڕێوه‌چوو، یاداشتی راده‌ستكردنی پارچه ئاسه‌واره‌كان له‌نێوان عیراق و ئوردندا ئیمزاكرا.\nكۆرۆنا ھه‌یه ؟\nمەكتەبی سیاسی سەرەخۆشی لە بنەماڵەی هەڤاڵ مەلا نەوزاد دەكات\nحزبی شیوعی چین: بەگرنگییەوە دەڕوانینە پەیوەندییەكان لەگەڵ یەكێتی\nلەچاوپێكەوتنێكیدا لەگەڵ PUKmedia هەرێم كەمال ئاغا ئەندامی ئەنجومەنی نوێنەرانی عیراق، جەختدەكاتەوە، سەركەوتن بەسەر داعش، پێویستی بەسەركەوتنە ...


12:06 - 6 July 2020\nهەنگاو: هونەرمەندێکی کورد بە تۆمەتی چالاکی سیاسی و هونەری لەلایەن هێزە ئەمنییەکانی حکوومەتی ئێرانەوە دەستبەسەر کرا. هاوکات لە درێژەی شەپۆلی دەستبەسەر کردنی هاووڵاتیانی مەهاباد، هاووڵاتییەکی دیکەی خەڵکی ئەو شارە دەستبەسەر کراوە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، بەیانی ڕۆژی دووشەممە ١٦ی پووشپەڕی ٢٧٢٠ (٦ی ژوئیەی ٢٠٢٠)، هێزەکانی ئیدارەی ئیتلاعاتی بۆکان هەڵیانکوتاوەتە سەر گوندی حاجی لەک و هونەرمەندێکی دانیشتووی ئەو گوندەیان بە ناوی ”عەبدوڵڵا چاوەشی“ دەستبەسەر کردووە.\nبە وتەی سەرچاوەیەکی ئاگادار، هێزەکانی ئیدارەی ئیتلاعات دوو مێوانی ئەو هونەرمەندەیشان دەستبەسەر کردووە کە ئەو دوو کەسە دوای چەند کاتژمێر لێپرسینەوە ئازاد کراون. ناوی یەکێک لە ودوو کەسە حیسام ڕاگەیەندراوە.\nئەو سەرچاوەیە لە درێژەدا ڕایگەیاند کە، هێزە ئەمنییەکان لە کاتی دەستبەسەر کردنی عەبدوڵڵا چاوشی تەقەی ئاسمانییان کردووە و ترس و دڵەڕاوکێیان ناو دڵی خەڵک دروست کردووە.\nعەبدوڵڵا چاوشی یەکێک لە هونەرمەندانی خۆشناوی بۆکانە کە پێشتریش بە هۆی خوێندنی سروودی شۆڕشگێڕانە بانگی ناوەندە ئەمنییەکان کراوە.\nلەلایەکی دیکەوە، ڕۆژی چوارشەممەی حەفتەی ڕابردوو، هاووڵاتییەکی دیکەی خەڵکی مەهاباد بە ناوی ”جەسیم مەجنوونی“ دانیشتووی گوندی قەرەداغ لەلایەن هێزەکانی ئیدارەی ئیتلاعاتی ئەو شارەوە دەستبەسەر کراوە.\nبە پشتبەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لەماوەی حەفتەی ڕابردوودا لانیکەم شەش هاووڵاتیی خەڵکی مەهاباد بە تۆمەتی هاوکاری لەگەڵ حیزبە کوردستانییەکانی دژبەری حکوومەت دەستبەسەر کراون.


”ڕەخنە لە کورد“ یان ”نەفرەت لە کورد“؟ (١) : چاوی گەل\nبێگومان ئەم مێژوە شوخت و درزی سایکۆلۆژیی گەورەی لە بونیادی سایکۆلۆژیی بەشێکی گەورەی کەسانی سەر بەم میلەتەدا بەجێھێشتوە. بەدرێژایی ئەو مێژووە و بۆبەرەنگاربوونەوە و خوگونجان لەگەڵ ئەم دۆخەدا، زیاد لە میکانیزمێک بۆ بەرگریکردن لە خود ئامادەبووە. یەکێکیان یاخیبوون بووە بە ڕووی ئەو دۆخەدا و قبووڵنەکردنی فشار و ھێرش و تاوان و سوکایەتییەکانی بووە، ئیتر لە خەباتی سیاسیی چەکدار و مەدەنییەوە بیگرە، بۆ نووسین و مۆسیقا و داھێنان، بە تێپەڕین بەناو بە پاراستنی کەلەپور و زمان و شێوەژیان و نەبوون بە بەعسیی و ساڤاک و میت و، ھتد…\nیەکەمیان ”تەماھیکردنە لەگەڵ دوژمنەکانی کوردا“دا، واتە وەرگرتن و بەناوکیرکردنی ئەو زمان و گوتار و پراکتیکانەیە کە دەوڵەتە دەسەڵاتگەرەکان لەسەر کورد بەرھەمیان ھێناوە. دووھەمیان، دیسانەوە لە پەیوەندییدا بە خاڵی یەکەمەوە، دروستبوونی ”خودنەفرەت“یە، واتە دروستبوونی دۆخی”ڕقبوونەوەیە لە خود“ خۆی کە ئەمیش دیسانەوە چەندان فۆرمی جیاواز دەگرێتەخۆی. بۆ نموونە شەرمکردن لە خود، ئیدانەکردن و مەحکومکردنی خود، بە ھیچ نەزانینی خود، بە کەم تەماشاکردنی خود، ھتد.


مه‌سرور بارزانی: دڵسۆزی بۆ نیشتمان دەبێت لە کردەوەکانماندا ڕەنگ بداتەوە\n2016-08-02 [10:20 AM]\nنووسینی: عه‌بدۆلخالق بابیری\n١- گۆتنا جەنابێ سەرۆک بارزانی دیار و زەلالە : ھەکە کورد ھەبن ڕەسەنترین کورد ئـەوین کوردێت ئـێزدینە .\n٢- ھندەک دبێژن د ئـەنفالان دا چ کوردێن ئـێزدی نە ھاتن کوشتن .. ھندەک د بێژن ل جینۆسایدا شەنگالێ چ کوردێن مسلمان نە ھاتن کوشتن .. لێ ئـەز د بێژمە ھەوە د ھەردوو کارەساتا دا بتنێ کورد د ھاتن کوشتن .\n٣- ھەکە ئـێزدیێت شەنگالێ نە کورد با داعشێ ئـەڤە ب سەرێت وان نە دئـینا.. چمکی کوردبوون داعش و یێت ل پشت داعشێ ئـەو کوشتاڕ ل شەنگالێ ئـەنجام دان .\n٤- ھەمی خەلکێ کوردستانێ ژ مسلمان، ئـێزدی،خریستیان،کاکەیی و جوھی پێویستە بزانن دوژمنێت مە ئـێکن و ھەوڵ ددەن مە پارچە پارچە کەن و مە وێران کەن .\n٥- ھزارا سالە و ژ باب و باپیرا ئـەم ل سەر ڤێ ئـاخێ و ڤێ جوگرافیێ دژین کو ناڤێ وێ کوردستانە لێ مخابن ھێشتا ئـەم نەبوینە خودانێت ئـاخا خو و جوگڕافیا خو و ھندی دوژمنێت مە حاکم و دەستھەڵاتبن ل سەر ئـاخا مە دێ کارەسات ب سەرێ مە و مللەتێ مە ھێن .\n٦- زولم و زۆرداریەکا ئـێکجارا مەزن ب سەرێ کوردێت ئـێزدی ھاتیە .. ئـەوژیک ژبەر کوردبوین و ئـێزدی بوین .. لۆما دڤێت ئـەم ھەمی گاڤا وێ ئـێکێ بەرچاڤ وەرگرن و دەستێت ڤێ پێکھاتا گرنگ ژ گەلێ خو بگرن .\n٧- دوژمنێت کوردستانێ و کرێچیێن وان بەردەوام ھەوڵا د دەن مە ژێک پارچەکەن و ئـەڤڕۆکە کارەساتا شەنگالێ ب شێوازەکی قڕێژ ب کار دھێنن لێ نە بۆ خاترا چاڤێت خەلکێت مە یێت ئـێزدی بەلکو بۆ بتر پارچەکرن و خرابکرنا کوردستانێ .\n٨- د بیر و باوەریا مەدا ئـەم ھەمی خەلکێ ڤێ ئـاخێ و جوگڕافیێ نە و چ جوداھی ناڤبەرا کەسان سەر ڤێ ئـاخێ نینە و ئـەرکە ل سەر ملێت مە ھەمیان خەباتا خو دژوارتر بکەین بۆ پاڕاستنا ھەبوینا مە و پێنگاڤێت خو موکومتر بکەین بۆ ئـاڤاکرنا حاکمیەت و دەستھەلاتا گەلێ مە ل سەر ڤێ ئـاخێ و جوگڕافیایێ .. بتنێ ئـێکگرتنامە دێ مە ژ مرن و ژناڤبرنێ قورتال کەت\nئەم هەواڵە 14086جار خوێندراوەتەوە


You are at:Home»تەوەر»هەواڵ»تایبه‌ت»پارێزگاری هەولێر ئاسانکارییەکانی بۆ هاوڵاتیان راگەیاند\nپارێزگاری هەولێر ڕایدەگەیەنێت، كە بەپێی ئەو ڕێنماییانەی دەرمانكردوون بۆ خۆپارێزی سبەی لە كاتژمێر شەشی ئێوارەوە شوێنە گشتییەكان دەكرێنەوە. هەروەها ئەمڕۆش دوو هاوڵاتی پارێزگای هەولێر بە ڤایرۆسی كۆرۆنا گیانی لەدەستداوە.\nلە كۆنگرەیەكی ڕۆژنامەوانیدا، د. فرسەت سۆفی، پارێزگاری هەولێر گوتی: كۆبوونەوەی ژووری ئۆپەراسیۆنی پارێزگای هەولێر بەڕێوە چووە دوای ئەوەی كۆبوونەوەی وەزارەتی ناوخۆ بەڕێوە چوو. گەیشتنە ئەوەی لە پێناوی ژیانی هاوڵاتیان سبەی 3-6-2020 سەرجەم ئەو شوێنانەی كە پەیوەستن بە ژیان و كاسبی هاولاتیان لە كاتژمێر شەشی ئێوارەوە دەكرێنەوە بەمەرج و ڕێنماییە تەندروستییە توندوتۆڵەكانیشەوە.\nباسی لەوەشكرد كە لەهەر شارو قەزایەك كۆمیتەیەكمان دروست كردووە بۆ ئەوەی ڕێنماییە تەندروستییەكان بەتەواوی جێبەجێ بكرێن و ڕێنماییەكانیش دەبێ هەمووان لەبەرچاوی بگرن. هەروەها بۆ شوێنە پزیشكییەكانیش بەڕیوەبەرایەتی گشتی تەندروستی ڕێنماییەكان دەداتە ناوەندەكان و هەروەها بۆ شوێنە گەشتیارییەكانیش بەڕێوەبەرایەتی گەشت و گوزاری هەولێر چاودێری جێبەجێكردنی ڕێنماییەكان دەكات.\nفرسەت سۆفی گوتیشی، ئێمە وەك حكومەتی هەرێمی كوردستان داوای لێبوردن لە خەڵكی خۆمان دەكەین بەهۆی بڕیارەكانی ئێمەوە كە بۆ خۆپارێزی بووە ئەوان زیانیان بەركەوتووە وە ئێمە بەردەوام دەبین لە هاوكاریكردنی خەڵكی خۆمان و هەرچیەكی لەدەستمان بێ درێغی ناكەین. روونیشی كردەوە، كە بەیانی وەزارەتی ناوخۆ بەتەواوی جێبەجێ دەكرێت بە قەدەغەی هاتوچۆ و هەروەها هاتوچۆی نێوان شارەكانیش بەتەواوی دادەخرێت و دەوامیش تا 6-6 نابێت.\nلەلایەن خۆشیەوە د. دلۆڤان محەمەد بەڕێوەبەری گشتی تەندروستی هەولێر گوتی: لەسەرەتای بەرەنگاربوونەوەی كۆرۆنا ماوەی 13 ڕۆژ هیچ نەخۆشێك تۆمارنەكرا تا 19-5-2020 بەڵام دوای ئەو ماوەیە ژمارەیەكی زۆری هەڵگری ڤایرۆسەكە تۆماركران لەو ماوەیە زۆرینەیان نیشانەیان هەبووە، و گواستراونەتەوە بۆ سەنتەری كۆرۆنا.\nگوتیشی: 6 نەخۆش لە هەڵگرانی ڤایرۆسەكە بە قورسی تووشی ببوون سێیان باری تەندروستیان ناجێگربوو ئەمڕۆ بەیانی یەكیان گیانی لەدەستدا و دوای كاتژمێر شەشی ئەمڕۆش یەكێكی دیكەمان لەدەستدا.\nد. دلۆڤان ڕوونی كردەوە كە ڤایرۆسەكە زۆر مەترسیدارە و پێویستە ئەگەر ئاسانكاری بۆ هاوڵاتیان دەكرێت بەپێی ڕێنماییەكان هاوڵاتیان هەڵسوكەوت بكەن.


باسنیوز 16/11/2019 - 10:38 بڵاوکراوەتەوە لە كوردستان\nدوای دەستگیرکردنی سێ شارەداری کوردی باکووری کوردستان، ئەمڕۆ شەممە ١٦ی ١١ی ٢٠١٩، تورکیا قەیوومی بۆ سێ شارەوانیی دیکەی باکووری کوردستان دانا.\nڕۆژی هەینی ١٥ی ١١ی ٢٠١٩، سه‌رۆکی شارەوانییەکانی ناوچەکانی (سته‌ور، دێرک و شه‌مره‌خ) له پارێزگای ماردین و سه‌رۆکی شارەوانیی ناوچه‌یی (سرووچ) له پارێزگای ڕوها له باکوری کوردستان، به تۆمه‌تی هاوکاریکردنی تیرۆر کە تورکیا بۆ (پەکەکە) بەکاری دەهێنێت، دەستگیر کران.\nبه‌گوێره‌ی میدیاکانی تورکیا، ئەمڕۆ بۆ سێ ناوچه‌ی پارێزگای ماردین، قه‌یووم سه‌پێندراوە، به‌ڵام هێشتا قەیووم بۆ سەرۆکایەتیی شارەوانیی سرووچ نەسەپێندراوە.\nله شوێنی مولکیه ئه‌سمه‌ز، سه‌رۆکی شاره‌وانیی ناوچه‌ی دێرک، هاکان کافکاس کە پێشتر قایمقامی ناوچەکە بووە، دانراوە.  له شوێنی نالان ئۆزایدین، سه‌رۆکی شاره‌وانیی شه‌مره‌خ، موحسین دووران کە قایمقامی ناوچەکە بووە، دانراوە. هەروەها له شوێنی سه‌رۆکی شاره‌وانی سته‌وریش، بایرام توورکەر، قایمقامی ستەور دانراوە.\nلە ماوەی ڕابردوودا و لە چوارچێوەی سیاسەتی لادانی شارەدارانی هەڵبژێردراوی خەڵک لە پارێزگا و شار و شارۆچکەکانی باکووری کوردستان لەلایەن تورکیاوە، ٢٣ سه‌رۆک شاره‌وانیی هه‌ده‌په دوورخراونەتەوە و له‌شوێنەکانیاندا قەیووم دانراون.\nله هه‌ڵبژاردنی ٣١ی ئاداری ٢٠١٩دا، پارتی دیموکراتی گەلان (هەدەپە) کە لەنێو باکووری کوردستاندا پشتیوانییەکی تاڕادەیەک باشی لێ دەکرێت، ٦٥ سەرۆک شارەوانیی باکووری کوردستانی بەدەست هێنا.


ئاژانسی ده نگو باسی کوردستان: بەیاننامەی پارتی سەربەستیی ڕۆژهەڵاتی کوردستان لە پێوەندی بە دژایەتی کردنی نەورۆز لە لایەن هندێک گروپی کوێر بینەوە!\nبەیاننامەی پارتی سەربەستیی ڕۆژهەڵاتی کوردستان لە پێوەندی بە دژایەتی کردنی نەورۆز لە لایەن هندێک گروپی کوێر بینەوە!\nبۆ هەمو لایەنێک ڕونە کە نەورۆز جێژنی نەتەوەیی کوردانە و یەکێ لەو دابونەریت و ڕێوڕەسمانەیە کە لە مێژە ساڵە لە کوردستان بەڕێوە دەچێت و ڕێزی لێدەگرن.\nنەورۆز یەکێ لە کۆنترین و گرینگترین جێژنەکانی کوردە کە نەتەوەکەمان لە مێژوی کۆنی ئەم نەتەوەیەدا\nجێژنی نەورۆز و خۆشی و شادی لە وەرزی بەهار بە بەشێکی دانەبڕاو لە کولتور و کەلەپوری نەتەوەی کورد پێناسە دەکرێت، بۆیە لە ناو کوردان گرینگی و بایخی زۆری پێدەدرێت.\nبەڵام بەداخەوە لە دەسپێکی نەورۆزی ئەم ساڵ لە لایەن هندێک کەس و لایەنی کوێربین، دواکەوتو و ئیفراتییەوە دژایەتی نەرۆز و خۆشی و شادی لەم وەرزەدا کرا.\nئێمە وەک پارتی سەربەستیی ڕۆژهەڵاتی کوردستان بە توندی دژی هەر چەشنە ڕوانگەیەکی لەو جۆرە ڕادەوەستین و بە توندترین شێوە ڕیسوای دەکەین و به دژی ئه و تاکانه وگرووپانه ده وێستینه وه و ڕێگایان پێ ناده ین، که به که یفی خۆیان بۆ ئیدئۆلۆژی خۆیان دژی پیرۆزیه کانی گه لی کورد دوانی نه شیاو بکه ن، لێره دا به توندی هوشیاریان ده که ینه وه که، ئێمه ڕێگا به خۆمان ده ده ین که ئیراده ی گه لتان پێ نیشان بده ین و بێ ده نگتان بکه ین وه یان یارمه تیتان بده ین، بچن بۆ ئه و جێگایه که بیره کانی ئێوه بۆیان پیرۆزه.\nبێ بایخ کردنی نەورۆز و سەری ساڵی کوردی، بە بێبایخ کردنی مێژوی نەتەوەی کورد دەزانین، بۆیە ئەو گروپ و لایەنە دواکەوتووە بونیادگەرایانە ڕیسوا دەکەین و بیر و ڕوانگەیان بە بیری دۆزەخی و نا نیشتمانی دەزانین و جێگەی و پێگەی ئەو ڕوانگەیانە لە کوردستان لەرزۆکە.\nپارتی سەربەستیی ڕۆژهەڵاتی کوردستان دژایەتی هەر بیر و ڕوانگەیەک دەکات کە بەرژەوەندی کورد و کوردستان لە بەرچاو نەگرێت و بایخ و گرینگی بە مێژوی کورد نەدات.\nئێمە پێمان وایە کە دەبێت دین، ئایین و مەزهەبت لە سیاسەت جیا بێت و پیرۆزی ئایین و مەزهەب بگەڕێتەوە بۆ شوێنە پیرۆزەکانی وەک مزگەوت و کلیسا.\n١ی خاکەلێوەی ٢٧١٣ی کوردی\nله لایه‌ن ئاژانسی ده نگو باسی کوردستان ajansknews kl. ۱/۰۱/۱۳۹۲ ۰۸:۰۵:۰۰ قبل‌ازظهر


لێدوانی بەکارھێنەر:Gyan333 - ویکیپیدیا، ئینسایکڵۆپیدیای ئازاد\nسڵاو لە ھەمووان، داوای ڕای کۆمەڵگە کراوە لەسەر گۆڕینی ناوی «توینکڵ» بۆ ناوێکی کوردی، بریسکە و بڵێسە و چەند ناوێکی تر لە پێشنیارەکانن. تکایە بەشداری بکەن لە وتووێژەکە. سوپاس!--◂ ئێپین ♬ ٢٣:١١، ١٨ی کانوونی دووەمی ٢٠٢٢ (UTC)[وەڵامدانەوە]\nئەم پەڕە دوایین جار لەلایەن Aram (لێدوان | بەشدارییەکان) دەستکاری کراوە ١٤ مانگ لەمەوبەر. (کاتگرەوەکە نوێ بکەوە)\n٢ پەڕەی سیاسەتەکان\n٣ چیکلدانۆچکە بۆ سڕینەوەی خێرا ھەڵبژێردرا\n٥ لەبەرئەوەی سوپاست کردم\n٦ دەروازە:فەلسەفە/زانیاری/١ بۆ سڕینەوەی خێرا ھەڵبژێردرا\n٧ د.عەبدولواحید موحەممەد صاڵح بۆ سڕینەوەی خێرا ھەڵبژێردرا\n٨ ویکیپیدیا:Miscellany for deletion بۆ سڕینەوەی خێرا ھەڵبژێردرا\n٩ ئازاری ٢٠١٩\n١٠ چالاکبوونی لیژنەی ناوبژی\n١١ کرانەوەی ھەڵبژاردنەکانی لیژنەی ناوبژی\n١٢ کەناڵی ویکیپیدیا لە دیسکۆرد کرایەوە\n١٣ ویکیپیدیا:Miscellany for deletion/لێدوانی بەکارھێنەر:For testing tm123 بۆ سڕینەوەی خێرا ھەڵبژێردرا\n١٤ داڕێژە:بابەت شکاوە/له‌گه‌ڵ بۆ سڕینەوەی خێرا ھەڵبژێردرا\nسڵاو، بۆ باسکردنی کێشەکانی توینکڵ یان پێشنیارەکانت، تکایە ڕوو لە وپ:توینکڵ/ڕاگرتن بکە.--◂ ئێپین لێدوان♬ ٢٠:٢٥، ٨ی ئازاری ٢٠١٩ (UTC)[وەڵامدانەوە]\nپێشنیارەکەم نارد بۆ ئارام_بکر نازانم گەیشتووە یان نا ؟--✔Gyan333✔ (لێدوان) ٢٠:٣١، ٨ی ئازاری ٢٠١٩ (UTC)[وەڵامدانەوە]\nسڵاو، سوپاس بۆ دەستکاری و ھەوڵەکانت و لێیان ئاگادارین، بەڵام تکایە ئەگەر تەختەکلیلەکەت ستاندارد نییە و خاڵ و بۆر و ئەمانە بەکار ناھێنیت باشترە پەڕەی سیاسەتەکان دەستکاری نەکەیت لە ئێستادا. سەرەتا چاوێک لە وپ:شێواز بکە. بەبۆنەی ئەمەوە یەکێک لە دەستکارییەکانتم گەڕاندەوە.--◂ ئێپین لێدوان♬ ٠٨:٣٠، ٩ی ئازاری ٢٠١٩ (UTC)[وەڵامدانەوە]\nچیکلدانۆچکە بۆ سڕینەوەی خێرا ھەڵبژێردرا[دەستکاری]\nتاگێک لەسەر چیکلدانۆچکە داندراوە کە داوای سڕینەوەی وتارەکە دەکات. ئەمە لەژێر پێوەری و١٠ی سڕینەوەی خێرا کراوە، چوونکە وادیارە وتارەکە دووبارەی بابەتێکە کە پێشووتر لە ویکیپیدیا ھەبووە وەک ئەوانەی وتارەکان بۆ سڕینەوە.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ١٦:١١، ٩ی ئازاری ٢٠١٩ (UTC)[وەڵامدانەوە]\nبۆ ئەوەی تاگی سڕینەوەی خێرای بۆ دابنێی دەبێ بەلگەی ئەوەش بێنی ئەم وتارە دوبارەکەی لەکوێیە؟ -- ✔Gyan333✔ (لێدوان) ١٧:٠١، ٩ی ئازاری ٢٠١٩ (UTC)[وەڵامدانەوە]\nلەسەر تاگەکە بە ڕوونی ئاماژەی پێ داوە کە ڤێزیکلە.--◂ ئێپین لێدوان♬ ١٧:١١، ٩ی ئازاری ٢٠١٩ (UTC)[وەڵامدانەوە]\nبسڕنه‌وه -- ✔Gyan333✔ (لێدوان) ١٧:٢٦، ٩ی ئازاری ٢٠١٩ (UTC)[وەڵامدانەوە]\nتکایە ئەم پەڕەیە بۆ سەر بۆشایی ناوی بەکارھێنەریی خۆت بگوازەوە چوون نابێت پەڕەی وا لەسەر بۆشایی ناوی ویکیپیدیا ھەبێت. سپاس، -- ⇐ئارام وتووێژ💭 ٢٠:٢٥، ٩ی ئازاری ٢٠١٩ (UTC)[وەڵامدانەوە]\nئەمەی بەھۆی بەکارھێنانی XFDی توینکڵەوە دروست کردووە. نابێت ئەو بەشانەی تەواو نەبوون بەکار بێت.--◂ ئێپین لێدوان♬ ٢٠:٢٧، ٩ی ئازاری ٢٠١٩ (UTC)[وەڵامدانەوە]\nلەبەرئەوەی سوپاست کردم[دەستکاری]\nGyan333، تۆ سپاسی یەک لە دوایین دەستکارییەکانی منت کرد، منیش بە دڵێکی پڕھەست پێت دەڵێم...\nئەوە خۆشحاڵییە، و ھیوادارم چێژێکی زۆر ببینیت لەکاتی دەستکاریکردنی ئەم ئینسایکلۆپیدیایە! ~~~~\nŞûşe وتووێژ ١٢:٣٩، ١١ی ئازاری ٢٠١٩ (UTC)[وەڵامدانەوە]\nدەروازە:فەلسەفە/زانیاری/١ بۆ سڕینەوەی خێرا ھەڵبژێردرا[دەستکاری]\nتاگێک لەسەر دەروازە:فەلسەفە/زانیاری/١ داندراوە کە داوا دەکات کە بە خێرایی بسڕدرێتەوە لە ویکیپیدیا. ئەمە لەبەر ئەم ھۆکار(انە) کراوە:\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ١٨:٣٩، ١١ی ئازاری ٢٠١٩ (UTC)[وەڵامدانەوە]\nد.عەبدولواحید موحەممەد صاڵح بۆ سڕینەوەی خێرا ھەڵبژێردرا[دەستکاری]\nتاگێک لەسەر د.عەبدولواحید موحەممەد صاڵح داندراوە کە داوا دەکات کە بە خێرایی بسڕدرێتەوە لە ویکیپیدیا. ئەمە لەبەر ئەم ھۆکار(انە) کراوە:\nتەنیا سەرچاوە سەرچاوەی خۆییە، کە وتارەکە ھەم دەخاتە ژێر پێوەری گ١٢ چوونکە بەشێکی لێ لەبیرگیراوەتەوە، ھەمیش دەکەوێتە ژێر پێوەری و٧، کەسایەتییەکی ناگرنگە.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ◂ ئێپین لێدوان♬ ١٤:٥٢، ١٦ی ئازاری ٢٠١٩ (UTC)[وەڵامدانەوە]\nویکیپیدیا:Miscellany for deletion بۆ سڕینەوەی خێرا ھەڵبژێردرا[دەستکاری]\nتاگێک لەسەر ویکیپیدیا:Miscellany for deletion داندراوە کە داوا دەکات کە بە خێرایی بسڕدرێتەوە لە ویکیپیدیا. ئەمە لەبەر ئەم ھۆکار(انە) کراوە:\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ٠٩:٠٢، ١٧ی ئازاری ٢٠١٩ (UTC)[وەڵامدانەوە]\nتکایە چیتر وتارەکانت بە شێوەیەکی لایەنگرانە مەنووسەرەوە. نابێت لە ناوەڕۆکی ویکیپیدیادا توێژینەوەی سەرەتایی ھەبێت، ئەو سەرچاوانەی ئەمە دەکەن جێباوەڕ نین. نووسینەوە لە ویکیپیدیا بەم شێوازەی ئێستات دژی سیاسەتی بێلایەنیی ڕوانگەیە. بەسەردا ھەڵدان بەسەر ھەر کەسایەتییەکدا لە ویکیپیدیادا نەشیاوە. وشەی وەک «پێشڕەو، نایاب، باشترین» و ھتد لایەنگرانەن. ◂ ئێپین لێدوان♬ ٠٥:٠٦، ٢٨ی ئازاری ٢٠١٩ (UTC)[وەڵامدانەوە]\nوتارە لایەنگریەکان دەست نیشان بکە با بیان سڕینەوە -- ✔Gyan333✔ (لێدوان) ١٤:٤٠، ٢٨ی ئازاری ٢٠١٩ (UTC)[وەڵامدانەوە]\nبە ھیوای ئەوەی چاوێک بە سیاسەتەکانی حازر کراون بخشێننەوە و لێدوان و بۆچوونی خۆتان دەرببڕن. بەشداربوونتان یارمەتی دەدات کە پڕۆسەی پاڵاوتن بە خێرایی دەست پێ بکات و لیژنەکە زوو دابمەزرێت. سپاس، لەگەڵ ڕێزدا.--MediaWiki message delivery (لێدوان) ٠٣:٠٦، ٨ی تەممووزی ٢٠١٩ (UTC)[وەڵامدانەوە]\nسڵاو! ھەڵبژاردنەکانی ساڵی ٢٠١٩ی لیژنەی ناوبژی لە ١ی ئاب دەست پێ دەکات، کە دوو ڕۆژی تر دەکات. ئەوانەی دەیانەوێت خۆیان کاندید بکەن پێویستە پەڕەی ھەڵبژاردنەکان بخوێننەوە و لە پەڕەی پاڵاوتنەوە خۆیان بپاڵێون. پڕۆسەی پاڵاوتن مانگێکی تەواو دەخاێنێت و لە ماوەی ئەو مانگەدا ھەموو ئەندامانی کۆمەڵگە دەتوانن بەشداری لە وتووێژ و دەنگدان بکەن و ھەموو ئەو بەکارھێنەرانە ھەڵبسەنگێنن کە خۆیان پاڵاوتووە. دوو ڕۆژ پێش پاڵاوتن (لەمڕۆوە ھەژمار دەکرێت) بەکارھێنەران دەتوانن وتووێژێکی گشتی بکەن و خۆیان بۆ ھەڵبژاردنەکان ئامادە بکەن؛ ئێوەش بانگھێشت کراون تاکوو بەشداری بکەن! بەختێکی باش بۆ ھەموو ئەوانەی خۆیان دەپاڵێون.--MediaWiki message delivery (لێدوان) ٠٨:٠٨، ٣٠ی تەممووزی ٢٠١٩ (UTC)[وەڵامدانەوە]\nسڵاو @Gyan333: ئەم پەیامە بانگھێشتنامەیەکە لە کەناڵی ویکیپیدیای کوردیی ناوەندی لە دیسکۆرد(en:Discord (software))ەوە.\nویکیپیدیا:Miscellany for deletion/لێدوانی بەکارھێنەر:For testing tm123 بۆ سڕینەوەی خێرا ھەڵبژێردرا[دەستکاری]\nتاگێک لەسەر ویکیپیدیا:Miscellany for deletion/لێدوانی بەکارھێنەر:For testing tm123 داندراوە کە داوا دەکات کە بە خێرایی بسڕدرێتەوە لە ویکیپیدیا. ئەمە لەژێر پێوەری گ١ی پێوەرەکانی سڕینەوەی خێرا کراوە چوونکە وا دیارە کە پەڕەیەکی بێمانایە، تەنیا لە دەقی بێمانا و ناجێگیر پێکھاتووە کە ناوەڕۆک و مێژوویەکی واتاداری نییە. ئەگەر ئەوە پەڕەیەکی تاقیکردنەوەییە، تکایە لەمەودوا خۆڵەپەتانێ بەکار بێنە بۆ تاقیکردنەوەکانت.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. 💖 Sakura emad 🌸 (لێدوان) ١٧:٤٥، ١٥ی ئازاری ٢٠٢١ (UTC)[وەڵامدانەوە]\nداڕێژە:بابەت شکاوە/له‌گه‌ڵ بۆ سڕینەوەی خێرا ھەڵبژێردرا[دەستکاری]\nتاگێک لەسەر داڕێژە:بابەت شکاوە/له‌گه‌ڵ داندراوە کە داوا دەکات کە بە خێرایی بسڕدرێتەوە لە ویکیپیدیا. ئەمە لەژێر پێوەری گ٢ی پێوەرەکانی سڕینەوەی خێرا کراوە چوونکە وا دیارە کە پەڕەیەکی تاقیکردنەوەیە، ئەگەر ئەوە پەڕەیەکی تاقیکردنەوەییە، تکایە لەمەودوا خۆڵەپەتانێ بەکار بێنە بۆ تاقیکردنەوەکانت. تەماشایەکی پەڕەی ناساندنەکەمان بکە ئەگەر حەزتکرد زیاتر دەربارەی بەشداریکردن لە ئینسایکڵۆپیدیاکەمان فێرببیت.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ١٧:٤٤، ١٦ی ئازاری ٢٠٢١ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Gyan333&oldid=763711»\nئەم پەڕەیە دواجار لە ١٧:٤٤ی ١٦ی ئازاری ٢٠٢١ نوێ کراوەتەوە.


پڕۆژەى نوێی یاساى هەڵبژاردن لە عێراق کە سەرۆکایەتى کۆمار ڕادەستى ئەنجومەنى وەزیرانى کردووە، سیستەمى هەڵبژاردن بەتەواوى لەعێراق دەگۆڕێت و کورسییەکانى پەرلەمان بەشێوەیەکى تر بەسەر لیست و کاندیدە براوەکاندا دابەشدەکرێن.\nڕۆژى هەینى سەرۆکایەتى کۆمارى عێراق پڕۆژەکەى پێشکەش بە ئەنجومەنى وەزیران کرد و چاوەڕوان دەکرێت پاش تاوتوێکردنى ڕەوانەى پەرلەمان بکرێت بەمەبەستى پەسەندکردنى.\nرۆڵى لیستى حزبى کەمکراوەتەوە\nبەپێی ناوەڕۆکى پڕۆژەکە کە لەسەرچاوەیەکەوە دەست ناس کورد کەوتووە، لە پڕۆژەکەدا رۆڵى لیستى حزبى بەتەواى کەمکراوەتەوە و زیاتر پشت بە لیستى تاکەکەسى و دەنگى کاندیدەکان دەبەسترێت.\nبەپێی پڕۆژەکە، بۆ ئەوەى دادوەپەرى بێتە کایەوە، پشت بە دەنگى کاندیدەکان دەبەسترێت بۆ دابەشکردنى کورسییەکانى پەرلەمان، بەجۆرێک دەنگى هیچ کاندیدێک بۆ کاندیدەکانى دیکە ناڕوات، بۆ نمونە ئەگەر پارێزگایەک خاوەنى 10 کورسی بێت، ئەو 10 کاندیدەى زۆرترین دەنگیان هێناوە کورسیەکان دەبەن.\nسەرچاوەکە وتى “بەو گۆڕانکارییە، کۆتایی بەوەدێت کە کاندیدێک پاش بەدەستهێنانى دەنگێکى زۆر، خۆى و چەند کاندیدێکى دیکەشى دەبردە پەرلەمان کە دەنگى کەمیان بەدەستهێنابوو، ئەوەى پێشوو گوزارشتێکى راستەقینە لەدەنگى خەڵک ناکات کە کەسێک بە 500 دەنگەوە بڕوات و کەسێکى تر بە 10 هەزار دەنگەوە نەڕواتە پەرلەمان”.\nکار بە سیستەمى سانت لیگۆ ناکرێت\nبەپێی گۆڕانکارییەکى دیکە چیتر کار بە سیستەمى سانت لیگۆ ناکرێت بۆ دابەشکردنى کورسییەکان بەسەر لیستە براوەکاندا، بەڵکو تەنها دەنگى کاندیدەکان یەکلاکەرەوە دەبێت بۆ بەدەستهێنانى کورسیەکان بەپێی زۆرى ژمارەى دەنگەکانیان.\nهەروەها لە پڕۆژەکەدا کورسییەکانى پێکهاتەکان و کۆتای ژنان پارێزگاریان لێکراوە.\nلەبارەى پڕۆژەکەوە هاوژین عومەر ڕاوێژکارى سەرۆک کۆمارى عێراق کە راسپێردراوە بۆ کارکردن لە گۆڕانکارییەکانى یاساى هەڵبژاردن بە ناس کوردى ڕاگەیاند “دوایین رەشنوسى پڕۆژەکە رەوانەى ئەنجومەنى وەزیران کراوە بۆ ئەوەى تێبینى خۆیانى لەسەر دەربڕن”.\nوتیشى “هۆکارى ناردنى پرۆژەکە ئەوە نییە کە سەرۆکایەتى کۆمار دەسەڵاتى دەستورى نەبێت بۆ ناردنى پڕۆژە یاسا بەشێوەى راستەوخۆ بۆ پەرلەمان، بەڵام لەبەرئەوەى پڕۆژەکە رەهەندى دارایی هەیە و پەیوەندى بە دروستکردنەوەى کۆمسیۆنیشەوە هەیە پێویستە بچێتە لاى حکومەت”.\nهاوژین عومەر باسى لەوەکرد، دواتر پڕۆژەکە دەنێردرێتە پەرلەمانى عێراق تا پەسەند بکرێت “پڕۆژەکە بۆ ئەوەیە عێراق لەهەندێ گەندەڵى بوارى هەڵبژاردن و کەموکورتى دوربخاتەوە، کۆمسیۆن و یاسایەکى تازە دروستدەبێت”.\nکورسییەکانى پەرلەمان کەمدەکرێنەوە\nبەپێی پڕۆژەکە بەڕێژەى 30% کورسیەکانى پەرلەمانى عێراق کەمدەکرێتەوە، بەو پێیەش پەرلەمانى عێراق کە لە 329 کورسی پێکدێت، زیاتر لە 100 کورسی کەمدەبێتەوە.\nهاوژین عومەر جەختیکردەوە، ئەو پڕۆژەیە لەبەرەنجامى ماوەیەکى زۆر لە راوێژ و گفتوگۆ و شارەزایانى هەڵبژاردن هاتووەتە کایەوە “پێمان وایە ئەم پڕۆژە یاسایە تاڕادەیەک چاکسازى لە سیستەمى هەڵبژاردن لە عێراق دەکات”.\nبەوتەى هاوژین عومەر، ئەم پرۆژەیە بە ئامانجى ئەوە نەنوسراوەتەوە کە کێ سودمەند و زیانمەند دەبێت، بەڵکو بۆ ئەوە نوسراوەتەوە کە چاکسازى لە پرۆسەکە و پارێزگاریکردن لە شەفافیەت و نەزاهەتى هەڵبژاردن بکرێت.\nپێش ناردنى پڕۆژەکە بۆ حکومەت، سەرۆکایەتى کۆمار لەبارەى پڕۆژەکەوە ڕاوێژى لەگەڵ فراکسیۆنەکانى پەرلەمان کردووە، بۆ ئەوەى لەکاتى ناردنیدا بۆ پەرلەمان کێشەى بۆ دروستنەبێت.\nهاوژین عومەر وتى “هیواخوازین فراکسیۆنەکان لە گۆشەنیگاى حزبى یەوە لێینەڕوانن، بەڵکو بە دیدێکى گشتییەوە سەیرى بکەن تا متمانە بۆ دەنگدەر بگەڕێتەوە، بەتایبەت کە هەموارى یاساى هەڵبژاردنى پارێزگاکان خەڵکى بێئومێد کرد، چونکە رەچاوى داواى خەڵک و پڕۆسەى دیموکراسی نەکراوە و وا خوێندنەوەى بۆ کراوە کە هێزە دەسەڵاتدارەکان لەبەرژەوەندى خۆیان دایان ڕشتووە”.\nزیاتر لە 45 هەزار کەس هێماى "بەدڵنەبوون"یان بۆ کردووە\n12:53 یه‌ك شه‌ممه 15 کانونی یەکەم 2019


کۆگەی جیهانیی ئابووری : ئێران باشترین شوێنە بۆ گەشتیاران - SAHAR KURDISH (Sorani)\nکۆگەی جیهانیی ئابووری : ئێران باشترین شوێنە بۆ گەشتیاران\nئێران بە هۆی پێشینەی دوور و درێژی مێژوویی، جۆراوجۆری هەرێم، ئەتنیک و فەرهەنگەوە، گەلێک شوێنی سەرەنج ڕاکێشی هەیە کە بەسەرکردنەوەیان ئەتوانێ هەر گەشتیارێکی پەیجۆر و خاوەن هەست بۆ دیتنی ئەم سەرزەوییە و جوانییەکانی بورووژێنێ.\nکۆگەی جیهانی ئابووری بۆ سێهەمین ساڵی بەردەوام، ئێرانی وەکوو وڵاتێکی سەرەنج ڕاکێش و کەم خەرج ناساند بۆ گەشتیاری.\nلە ئامادە کردنی ئەم پێڕستە، خەرج و بەرجی هاوپەیوەند بە گەشتیاری وەکوو نرخی بڵیت، نرخی سووتەمەنی، هوتێل، خزمەتگوزاری و خواردن لە بەرچاو گیراوە. ئێران هەروەها لە باری سەرچاوەی فەرهەنگیشەوە لە چاو هەندێک وڵاتی ئەورووپی لە ئاستێکی بەرزتردایە.\nئێران باشترین شوێنە بۆ گەشتیاران\nبە گوێرەی ڕاپۆرتەکەی "ڕێکخراوی جیهانی گەشتیاری" ئێران لە ڕیزی 10 وڵاتی سەرووی دونیایە لە بواری گەشتیاریدا. ئێران لەم ڕیزبەندییەدا پلەی پێنجەمی هەیە لە پەیوەندی لەگەڵ شوێنی سەرەنج ڕاکێشی سرووشتی و هەروەهه پلەی دەیەمیشی دەستەبەر کردووە لە بواری شوێنی سەرەنج ڕاکێشی فەرهەنگی – مێژوویی.\n(بەشێک لە جوانییەکانی ئێران لەم دو کلیپەدا ببینن.)\nژینگە و سرووشتی بە پتر لە 2800 کیلۆمەتر لێوار و سنووری ئاوی و هەروەها شاخ و کوێستانە بەرزەکانی ئەلبورز و زاگروس بواری بۆ هۆگرانی خۆش کردووە تا بێن و لەوێ پشوو بدەن یاخود شوێنە سەیرو سەمەرە نەدۆزراوەکانی ببیننەوە.\nکەنارەکانی زەریای مازەندەران لە باکوور و کەنارە و دوورگەکانی کەنداوی فارس و زەریای عومان لە باشووری ئێران، بواری چاکیان هەیە بۆ کەڵک وەرگرتنی گەشتیاران لە وەرزی جۆراوجۆر لەو ناوچانە.\nوڵاتی چوار وه‌رزی ئێران ، یه‌کێک له جوانترین وڵاتانی دونیا\nدوورگەگەلێکی وەکوو کیش، قیشم و هورمۆز بە کەنارەی جوان و خۆری باش، تەنانەت لە وەرزی زستانیش، پشووگەیێکی چاک و گونجاوە بۆ گەشتیارانی ئێرانی و بیانی.\nشوێنە بیابانییەکانی ئێرانیش خاوەنی تایبەتمەندی سەرەنج ڕاکێشن. لەم شوێنانە هێشتا ئاسەواری کارەوانسەرا و هەمارئاوە کۆنەکان دەبینرێن.\nJun 09, 2017 17:34 Asia/Tehran


سەرهەڵدانی زانستی خەڵک: سەدەی شازدە و هەڤدە. | فیزیک\nبڵاوکراوەتەوە لە لایەن فیزیک بۆ کورد · 30/04/2017 · Updated 02/05/2017\nزانست ببەخشەوە و کۆمەڵگەیەکی تەکنەلۆژی بۆ ئایندە فەراهەم بکە.\nلە دونیای ئەمڕۆدا زانستی میللی یان زانستی خەڵک یان زانستی شەقام بەشێکی فراوانی کڵتوری هەمو گەلێک دیاریدەکات. ئەم جۆرە زانستە بە ناو میللییە، بریتییە لە هەوڵدانی زانایان و ڕۆشنبیران بۆ تەفسیرکردنی چەمکە زانستی، داهێنان و دۆزینەوە زانستییە کۆن و هاوچەرخەکان بە زمانێکی سادە و شەفافی وەها کە خەڵکی شەقام بتوانن لێی حاڵی بن و ببێت بە مایەی هاندان، وروژاندن و دروستکردنی مشتومڕی زانستییانە بە جۆرێک کە خەڵک توانای هەبێت لایەنی پۆزەتیڤی و نیگەتیڤی ئەم جۆرە داهێنانانە، جا هەنوکەیی یان کلاسیک بێت، بزانن. ئەم جۆرە زانستە دەشێت لە فۆرمی بابەتێکی ڕۆژنامەیی، کتێب، ئنتەرنێت، ڕادیۆیی یان تەلەفزیۆنیدا بێت، گرنگ ئەوەیە ئەرکەکەی بگەیەنێتە خەڵک.\nزانستی میللی مێژویەکی کۆنی هەیە، بەڵام لە دوای رێنیسانس و پاشانیش شۆرشی زانستی سەدەی شازدەوە گۆڕانی بەرچاو و فراوانی بەخۆوە دیوە. لەم قۆناخە گرنگەی مێژودا ئاسۆی بیرکردنەوەی ئازاد و سەربەستی ڕادەربڕین بو بە کلتوری گەلانی ئەوروپا، لەوەش زیاتر دەسەڵاتی پیاوانی کڵێسە لە هەمبەر شۆڕشی کتێبەکاندا هێدی هێدی هەرەسی هێنا.\nساڵی 1543 بە دەسپێک و سەرەتای شۆڕشی زانستی هەژمارد دەکرێت، چونکە لەم ساڵەدا یەکێک لە کتێبە هەرە بەرز و شۆڕشگێرەکان لە میژوی مرۆڤایەتیدا بڵاوبوەوە، هەر لەم ساڵەدا نوسەرەکەی مرد. ئەو شاکارە نەمر و رادیکاڵە بریتی بو لە ”لەمەڕ سوڕانەوەی گۆ ئاسمانییەکان” خاوەنەکەشی نیکۆلای کۆپەرنیکۆس بو. کۆپەرنیکۆس، هەروەک ئارسەر کۆیسلەر دەڵێت، موەزەفێکی کڵێسەی شەرمن و موحافیز بو، دەیان ساڵ بو پیشەی پزیشکی دەکرد و دوایش هەڵسوڕێنەری مڵکەکانی کڵێسەی دەڤەرێکی پۆڵۆنیا بو. ئەم کتێبە هەرچەندە زیاتر لە (30) سی ساڵ بو لە سندوقێکدا خەوتبو، بەڵام لاوێکی بیست و سێ ساڵ لە ساڵی 1539 دا، لە شاری ویتینبێرگی ئەڵمانیاوە سەدان کیلۆمەتری بڕی، وەک میوانێکی ناوەخت لە بەردەم قاپی ماڵی کۆپەرنیکۆسدا قوت بوەوە، هاتبو بۆ ئەوەی چاوی بە کۆپەنیکۆس بکەوێت و بگەڕێتەوە، چونکە، بیستبوی کەسێک هەیە بانگەشەی سیستەمێکی نوێی ئەسترۆنۆمی دەکات و وەک دەڵێن گوتویەتی عەرد چیتر چەقی گەردون نییە، بەڵکو خۆر چەقی گەردونە و هەمو هەسارەیەکی تریش، بێگومان بە زەویشەوە بە دەوریدا دەسوڕینەوە.. ئەمەی کۆپەرنیکۆس بانگەشەی بۆ دەکرد، لەو سەردەمەدا، جۆرێک لە کفر بو. ئاخر چۆن زەوی دەسوڕێتەوە، چۆن شتی وا دەبێت؟\nئەم لاوە ناوی جۆرج رێتیکەس (1514-1574)بو، مامۆستای ماتماتیک بو لە زانکۆی ویتینبێرگ، لەگەڵ کۆپەرنیکۆسدا، نەک یەک هەفتە و دوفتە، بەڵکو بۆ سێ ساڵ مایەوە و خەریکی توێژینەوە و رێکخستنی شاکارە مردوەکەی ئوستادە زیندوەکەی بو. ئەم کارە سێ ساڵی خایاند. لەم سێ ساڵەدا، بەر لە چاپکردنی کتێبەکەی کۆپەرنیکۆس، رێتیکەس نامیلکەیەکی ساکاری لەمەڕ سیستەمەکەی کۆپەرنیکۆس نوسی و وەک نمونەیەکی زانستی میللی بە ناوی ”یەکەم راپۆرت” لە نێو خەڵکدا بڵاوکردەوە. لە راستیدا ئەمە یەکەم چاپکراوە کە وەک تەفسیری تیورییەکی نوێ و شۆڕشگێرانە بچێتە ناو خەڵکەوە، بە واتایەکی سەرەتای زانستی میللی بو.\nهەرچەندە کتێبەکەی کۆپەرنیکس بڵاوبوەوە، بەڵام هیچ کاریگەرییەکی راستەوخۆی نەک هەر لە نێو خەڵکدا دروست نەکرد، بەڵکو لە نێوەندە زانستی و ڕۆشنبیرییەکانیش هیچ تەئسیرێکی نەبو. هۆکار زۆربون، بەڵام بە شێوەیەکی سەرەکی دەگەڕیتەوە بۆ ئەوەی کتێبەکە بۆ خەڵک نەنوسرابو، پڕبو لە هاوکێشەی ئاڵۆزی جیۆمەتری و ماتماتیکی. پاشان هەروا لە خۆڕا مرۆڤ ناتوانێت فکرەیەکی تەمەن هەڤدە سەدەیی لە ساڵ و دو ساڵدا ئەزم بکات. هەتا ساڵی 1600، تەنها نزیکەی دە کەس هەبون کە باوەڕیان بە مۆدڵی چەقە – خۆری کۆپەرنیکۆس هەبو.\nلە ساڵی 1576، فەیلەسوف و فەلەکناسێکی ئنگلیزی، بە ناوی تۆماس دیگز (1546 – 1595)، هەنگاوی گەورەی هەڵگرت و کتێبیکی تەفسیری سادەی لەمەڕ تیورییەکەی کۆپەرنیکۆس و سیستەمی نوێی چەقە – خۆری بڵاوکردەوە کە تێدەکۆشێت مۆدڵەکەی کۆپەرنیکۆس لەمەڕ گەردون بۆ خەڵک ئاسان بکات، نەک هەر ئەمە، بەڵکو ئیشارە بە ناکۆتای گەردون دەدات و وەک پاشخانێکی کۆپەرنیکۆسی بانگەشەی بۆ دەکرد، ئەمە لە کاتێکدا کە کۆپەرنیکۆس خۆی هیچ ئیشارەی پێ نەدا، یاخود دەتوانین بڵێین ئیمانی تەواوی بە ناکۆتای گەردون نەبو، تەنها ئەوە نەبێت کە گوتی گەردون زۆر گەورەیە و ئەستێرەکان زۆر زۆر دورن. ئەم چەمکی ناکۆتای گەردونییە، یەکێک بو لە تابۆکانی(محەرەماتی) ئەو رۆژگارە، چونکە کوسمۆلۆژیای ئەرستۆیی و لاهوتی مەسیحییەت بە جۆرێک لە بۆتەی یەکتریدا ئاوێتە بوبون کە لادان لە هەر یەکێکیان ئیهانە بو بۆ ئەوی تریان، بەڵام با لە یادمان نەچێت، ئەم جۆرە موحەرەماتانە لە وڵاتانی کاتۆلیک زیاتر خەتەربون وەک لە وڵاتانی پرۆتستانتی باکوری ئەوروپا.\nتۆماس دیگز (1546 -1595): گەردون ناکۆتایە\nهەر لە رۆژگاری تۆماس دیگزدا، فەیلەسوفێکی سەرکەش و پاڵەوانێکی یاخیگەری هاوچەرخ هاتە مەیدانەوە و بە شێوەیەکی مەیدانی مەبەستی بو مەزەبی کۆپەرنیکۆسی بە نێو ئیتالیادا بە تایبەتی و بە ئەوروپادا بە گشتی بڵاوبکاتەوە. لە زانکۆکان، ناوەندە زانستییەکان و بنکە رۆشنبیرییەکان موحازەرەی پیشکەش دەکرد، کە زیاتر لە بانگەشەی سیاسی ئەم سەردەمە دەچو.\nئەو فەیلەسوفە گیوردانو برونۆ بو. لە ساڵی 1648 لە نزیک ناپۆلی، لە ئیتالیا لەدایکبوە، سەرەتا مەبەستی بو ببێت بە راهیب، هەر بۆیە بەو ئامانجە خوێندی و دوایش کەوتە تاووتوێکردنی دەرسەکانی ئەرستۆ. هەر زو بەهرەیەکی لە ئاسابەدەری تێدا بەدیکراوە، ئەویش گوتنەوەی هونەری زاکرە بو، واتە چۆن خەڵک فێربکەی کە شت دەرخ بکەن یان شتیان بیربکەوێتەوە، لەم پیشەیەدا بە راستی پسپۆڕبوە. تەنانەت سەرنجی دەڵەمەندەکانی بۆ لای خۆی راکێشابو.\nبرونۆ شاعیرێکی پڕ ئەندێشەی قوڵ، ڕەوانبێژێکی بلیمەت، گوتاربێژێکی کاریگەر بو، لە سەرو هەمو ئەمانەشەوە رادیکاڵێکی بە جورئەت و چاونەترس بو، توانی لە زۆر ناوەند و بنکەی رۆشنبیری سەردەمەکە خەڵک لە دەوری خۆی کۆبکاتەوە، بە تایبەت کاتێک دەچوە زانکۆکانی ئەڵمانیا، فەرەنسا و ئنگلتەرە و بیروڕاکانی خۆی بڵاودەکردەوە. برونۆ لە ساڵی 1583 دا، کتێبێکی بڵاوکردەوە بە ناوی ” سەبارەت بە ناکۆتای گەردون و دونیا”.\nبێگومان برونۆ لە کتێبەکەیدا،، زۆر بە توندی دژی چەمکی ئەرستۆیی لەمەڕ سنورداری گەردون یان گەردونی کۆتادار وەستا و لای وی ئەسڵەن نە گەردون سنوردارە و نە عەردیش چەقی گەردونە، بەڵکو گەردون چەقی هەر نییە، چونکە مەرج نییە ئەم گەردونەی ئێمە تەنگا گەردون بیت لەم فەزا پان و بەرینەدا، دەشێت گەردونی تری هاوشێوەی ئەم گەردونەی ئێمە بونی هەبێت و ئایینی خۆیان و پەیامبەری مەسیحی تایبەت بە خۆشیان هەبێت. جگە لەوەی هیچ پێویست ناکات ئێمە وەها بیر بکەینەوە کە ژیانی ئێمەی مرۆڤ و ئەم گەردونەی مەنزڵمانە شتێکی تایبەت و نایاب بێت لە نێو ئەم هەموو گەردونانەدا. جگە لەمانەش گیاردانۆ، ئەم پرسانەی بەستەوە بە ئایینەوە و دژی کلێسەی کاتۆلیکی گوتاریدەدا.\nکڵێسە لە زمانی برونۆ زۆر ترسا، هێدی هێدی تەواو ناڕەحەت بو، هەتا گەیشتە ئەو رادەیەی بە کافر لە قەڵەمیاندا. لە ساڵی ١٥٩١ دا، برونۆ داوەتی خانەدانێکی ڤێنیسی قبوڵکرد و چەند مانگێک دەرسی زاکیرەی گوتەوە، بەڵام بۆسەیەکیان بۆ رێکخست و گرتیان. برونۆ بە دیلی رەوانەی رۆما کرا و لەئۆفیسی لێپرسینەوەی کڵێسەی رۆما توێژینەوەی زۆر سەختی لەگەڵدا کرا، بەڵام هیچ ئامادە نەبو پەشێمان – نامە یان پاکانە بنوسێت، نەک هەر ئەمە بەڵکو زیاتر سوربو لەسەر بیروراکانی. دوای هەشت ساڵ ئەشکەنجەی زۆر دڕندانە لە گۆرەپانی رۆما بە زیندویی سوتێنرا. ئەمە خەڵکی سادەی زۆر ترساند و گەلێک زانای گەورەش، وەکو گالیلۆ سڵمەمییەوە و هەتا ساڵانێکی زۆر چیتر جورئەتی نەبو بە ئاشکرا بیرورای خۆی لەمەڕ سیستەمی چەقە – خۆری و کۆپەرنیکۆسی ڕابگەیەنێت.\nبەمجۆرە برونۆ بو بە یەکەم قوربانی سەردەمەکە، هەندێک بە یەکەم شەهیدی زانست و ڕۆژگاری شۆڕشی زانستی لە قەلەمی دەدەن و هەندێکی تر وەک هەڵەوەڕێکی مێژوی فەلسەفی و زانستی ناوی دەبەن. ئەگەر هەر کامیان بێت، مەرگی برونۆ زۆر تراژیدیانە بو.\nگیوردانۆ برونۆ: (1546 – 1600)، ئەو فەیلەسوف و شاعیرەی لەسەر پرسی ناکۆتا بە زیندویی سوتێنرا. هەندێک بە یەکەم شەهیدی زانست و هەندێکی بە هەڵەوەڕی مێژوی ناودەبەن.\nزۆربەی زانایان، لەو ڕۆژگارەدا بە زمانی لاتین بەرهەمە زانستییەکانی خۆیان بڵاودەکردەوە، کە زمانی فەرمی ڕۆیشنبیران و فەیلەسوفان و خەڵکانی تری ئایینی بو، بەڵام فەلەکناسێکی گەورەی ئەو سەردەمە هات و تەحەدای واقیعەکەی کرد و کتێبێکی خۆی بە زمانی ئیتالی بڵاوکردەوە. پەڕتوکەکە سیما و تەرزی مشتومڕانەی لەخۆگرتبو. ئەو زانا مەزنە، گالیلۆ گالیلەی(1564 – 1642) بو کتێبەکەش نێوی ”دایەلۆگ لەمەڕ دو سیستەمە سەرەکییەی دونیا” بو، لە ساڵی 1632 دا چاپکرا. گالیلۆ، هەر بە ڕاستی، مەبەستی بو لاوانی ئیتالیا، بە تایبەت گەنجانێک کە لەبەر نەبونی و هەژاری توانستی زانکۆیان نەبو، ئاگاداری زانستە نوێکانی خۆی بن. کتێبی دایەلۆگ نمونەیەکی بەرز و دانسقەی پەخشانی قۆناخی رێنیسانسە لە ئەوروپا، بە زمانێکی پاراو و دەوڵەمەند نوسراوە، هەر بە راستیش گالیلۆ خۆی زمانناسێکی باڵدەست بوە و ئەم بەرهەمەی شاکارێکی نەمرە لە ئەدەبیاتی کلاسیکی ئیتاڵیدا. کتێبەکە بریتی بو لە مشتومڕی سێ کارەکتەر، یەکەمیان سیمپلچۆ، کە تەمسیلی بیروڕاکانی ئەرستۆی دەکرد سەبارەت بە جوڵە، کەوتنە خوارەوەی تەنەکان و سوڕانەوەی هەسارەکان بە دەوری عەردا و کۆسمۆلۆژیای کلاسیکی، ئەمانە هەمو لە لایەن کلێسە و ئاینی مەسیحییەوە تەبەنناکرابون. دوەم کارەکتەر، ساگرێدۆ بو کە نمایشی کەسێکی ڕۆشنبیری ڕۆژگارەکە دەکات و ئامادەیە چەمکە نوێکانی کۆسمۆلژیای چەرخی نوێ و سیستەمی چەقە – خۆری ئەزم بکات، پاشانیش سالڤیاتی دێت، کە بیروڕا نوێکانی گالیلۆ سەبارەت بە سیستەمی کۆپەرنیکۆسی بەرجەستەدەکات، ئەو بیروڕایانەی دەڵێت زەوی بە دەوری خۆردا دەسوڕێتەوە. ئەم کتێبە هێرش بو بۆ سەر بیروڕا فەرمانڕەواکانی ئەو کاتە، بە تایبەت پیاوانی ئایین و کڵێسە و زانایانی ئەرستۆیی و فەیلەسوفانی زانکۆکان. هەرچەندە گالیلۆ بە فەرمی مۆڵەتی ئۆفیسی کڵێسەی وەرنەگرتبو، بەڵام کتێبەکەی بڵاوکردەوە و نوسخەی تایبەتی ناردە خزمەتی پاپا خۆی. سەرەتا پاپا خۆی ئەم کتێبەی گالیلۆی زۆر بە دڵ بو، رۆژانە رەبەنێک لە کاتی خواندا بۆی دەخوێندەوە، بەڵام رۆژێک یەکێک هات و بە گوێی پاپادا چرپاندی کە سیمپلیچۆ، کاراکتەری سادە و گەمژە لە کتێبەکەی گالیلۆدا تەمسیلی تۆی موبارەک دەکات. پاپا، هەر چەندە کۆنە هاوڕێی گالیلۆ خۆی بو، توڕەیی خۆی مەڵاس نەدا، یەکسەر داوایکرد کە هەرچی کۆپی کتێبەکە لە بازاڕدا هەیە کۆبکرێتەوە و بسوتێنرێت، گالیلۆش بچێتە بەردەم دادگای کڵێسە. هەرچەندە گالیلۆ پاکانەی نوسی و لە هەمو بیرکردنەوە بە حساب ڕادیکالییەکانی پەشیمان بوەوە، بەڵام کاریگەری ئەوتۆی نەبو. حوکمی دەستبەسەری ئەبەدی بەسەردا درا. بەمجۆرە گالیلۆ بە هۆی هەوڵدان بۆ بڵاوکردنەوە و داکۆکیکردن و بە خەڵککردن و میللیکردنی مۆدڵی چەقە – خۆری کۆپەرنیکۆسی ڕوبەڕوی کڵێسە بوەوە و هەتا ساڵی 1642، کاتێک بوە پیاوێکی نابینا، لە تەمەنی هەفتا و هەشت ساڵیدا مرد. هەرچەندە گالیلۆ شەڕەکەی لە بەرانبەر کڵێسەدا دۆڕاند، بەڵام، دوای مەرگی خۆی، بیروڕا شۆرشگێڕییەکانی ئاسۆکانی فکری مرۆڤایەتییان فراوانترکرد و هەرگیز جەنگ دژ بە کڵێسە و فەیلەسوفە توتییەکانی ئەرستۆیی نەوەستا و سەربەرزانە سەرکەوتن فەراهەم بکات، بە جۆرێک دوای زیاتر لە سێ سەد ساڵ کڵێسە دانی بە هەڵکانی خۆیدا نا و بە رەسمی داوای پۆزشی لە مرۆڤایەتی کرد لەمەڕ رەوشی ناعادیلانەیان لە هەمبەر گالیلۆ و پرسی مۆدڵی چەقە – خۆری.\nگالیلۆ گالیلەی (1564 -1642): من بە ئیتاڵی دەنوسم بۆ ئەوەی لاوان لە زانست تێبگەن، بە تایبەت کەم دەرامەتان.\nکتێبێکی تر کە هەر لەو سەردەمەدا چاپکرا و سەرەتایەکی جوان و نایاب بو بۆ بڵاوکردنەوەی گەردونناسی، بریتی بو لە کتێبەکەی یۆهان کێپلەر(1571 – 1630) کە سەبارەت بە بیروڕاکانی خۆیەتی دەربارەی گەشتێک بە تەرزێکی فەنتازی خەون دەیگێڕیتەوە. کتێبەکە باس لە کوڕێک دەکات کە خۆی و دایکە جادوگەرەکەی بۆیان دەردەکەوێت کە دورگەیەک هەیە و ناوی لێڤانیایە ( کە مەبەست لە مانگە) و بڕیاردەدەن گەشتێکی بۆ بکەن. خەونەکەی کێپلەر ئەوە باس دەکات کە چۆن لەسەر ئەم هەسارەیەوە سەیری عەردی خۆمان دەکەیت. ئەم کتێبە لە ساڵی 1608 دا نوسراوە، بەڵام دوایی لە ساڵی 1834 دا بڵاوبوەوە[i]. لای هەر یەک لە کارل سەیگان و ئیسحاق ئەسیمۆف ئەم کتێبە(رۆمانەی) کێپلەر بە یەکەم خەیاڵبافی زانستی هەژمارد دەکرێت. کێپلەر، جگە لەم کتێبە، دوای زیاتر دە ساڵ کارکردن لەسەر فۆرمی ڕەوتی سوڕانەوەی هەسارەی مارس بە دەوری خۆردا، توانی بە میتۆدێکی قورسی جیۆمەتری بیسەلمێنێت کە رەوتی هەسارەی مارس بە دەوری خۆردا بە هیچ جۆرێک بازنەیی نییە، بەڵکو فۆرمەکەی هێلکەییە. ئەمە بۆ خۆی شۆرشێکی نوێ بو بۆ بەهێزکردن و سەلماندنی سیستەمی چەقە – خۆری، هەندێک دەڵێن دوای ئەمە پێویست بو کە سیستەمی چەقە – خۆری ناوەکەی بگۆڕێت بۆ سیستەمی کۆپەرنیکۆ – کێپلەری. کێپلەر مەبەستی بو پەیامەکەی بگەیەنێتە خەڵک، بۆیە کتێبێکی بە ناوی ئەسترۆنۆمیا نۆڤا(ئەسترۆنۆمی نوێ) لە ساڵی 1609 دا بڵاوکردەوە. لەم شاکارە گەورەیەدا، کە هەندێک بە گرنگترین پەرتوکی شۆڕشی زانستی لەقەڵەم دەدەن، کێپلەر تێدەکۆشێت هەمو یاسا بەناوبانگەکانی خۆی لەمەڕ جوڵەی هەسارەکان بە زمانێکی پاراو شەرح بکات، تەنانەت لای وی ئەو کتێبە سەرەتایەکی باشە بۆ فێربونی ئەسترۆنۆمی نوێ.\nئیسحاق نیوتن (1642 – 1727): شاکارەکەی ئەوەندە بە زمانێکی قورس نوسی، نەک خەڵکی ئاسایی، بەڵكو هاوچەرخانی خۆشی لێێ تێنەگەیشتن.\nلە ساڵی 1687، کە بە ساڵی ترۆپکی شۆڕشی زانستی دەژمێردرێت، چونکە یەکێک لە شاکارە هەرە زانستییەکان لە مێژوی مرۆڤایەتیدا بڵاوبوەوە، بێگومان ئەو کتێبە مەزنە ”پرینسیپە فەلسەفییەکانی ماتماتیک” بو، کە نوسەرەکەی ئیسحاق نیوتنی(1642 – 1727) ئنگلیزی بو. ئەم بەرهەمە لە ئاسابەدەر گەورەیە، جگە لەوەی بە زمانی لاتین نوسرابو، ، زۆر زەحمەت بو نەک هەر ئنسانی ئاسایی لێی تێبگات، بەڵکو هاوڕی بلیمەت و ماتماتیکناسەکانی نیوتن خۆی لێی حاڵی نەدەبون، چونکە نیوتن، بە پێچەوانەی گالیلۆوە، مەبەستی بو هەمو کەس لە زمان و دید و بیر و بۆچونەکانی تێنەگات. دوای بلاوبونەوەی کتێبەکە، ناوبانگی نیوتن هەمو سنورەکانی وڵاتی ئنگلستانی شکاند و پەڕییەوە بۆ هەمو ئەوروپا. نیوتن و هێزی کێشکردن یان وەک دەڵێن سیستەمی دونیا و گەردون بوە باسی سەر سفرە و خوانی خانەدانەکان، رۆشنبیران و فەیلەسوفان، تەنانەت خانمانیش لە بۆنە و ئاهەنگەکاندا مشتومڕیان لە بارەوە دەکرد. هەر بۆیە دەبینین کە زۆر زوو تەفسیرێکی کتێبەکە بە زمانێکی سادە بڵاوبوەوە کە تایبەت بو بە خانمانی خێزانە ئەرستۆکراتەکان، بۆ ئەوەی ئاگاداری پێشکەوتنە ماتماتیکی و زانستییە سروشتییەکانی ئەوروپا ببن. ئەم کتێبە کە بە نێوی تەفسیری فەلسەفەی سێر ئیسحاق نیوتن بۆ خانمان بو، لە نوسینی ئەلگارۆتی بو، تەنانەت تەرز و ستایلی کتێبەکە بە جۆرێک بو کە دێتە سەر پرسی هێزی کێشکردن، نوسەر پەنا دەباتە بەر مەسەلەی عیشق و دڵداری، چونکە لای نوسەر، ئەلگۆریتی، ژنان و کچان خەیاڵیان لای رۆمانسە. بۆ نمونە کاتێک کە تێدەکۆشێت تەفسیری یاسای دوجای پێچەوانەیی نیوتن وەها بکات کە لە خۆشەویستیدا، تەنانەت دوای هەشت رۆژ دوری لە یەکتر و بزری، خۆشەویستی شەست و چوار جار لە رۆژی یەکەم کەم دەکات. ئەم جۆرە بەرهەمانە، کە بۆ مەبەستی ئاسانکردنی یاساکانی نیوتن بو، نەک هەر لە وڵاتی ئنگڵستان، بەڵکو لە زۆر وڵاتی ئەوروپیدا چاپ دەکران. هەتا نیوتن خۆی لە ژیاندا بو شاکارەکەی تەرجەمەی زمانی ئنگلیزی نەکرا، بەڵام لە ساڵی 1729 دا، واتە دو ساڵ دوای مردنی نیوتن خۆی بە ئنگلیزی چاپکراو بڵاوبوەوە. هەتا ئێستا بە سەدان کتێبی تر تەنها بۆ تەفسیری شاکارەکەی نیوتن بۆ خەڵکی ئاسایی و شەقام بە سەدان زمان لە دونیادا بڵاوکراوەتەوە.\n[i] لە راستیدا ، ساڵانی هەفتاکان، ئەو کاتە من منداڵ بوم، لە بیرم دێ، لە کتێبخانەی گەلاوێژ نامیلکەیەک دانرابو بۆ فرۆشتن، بە ناوی گەشتێک بۆ مەریخ، کە نوسەرەکەی، وا بزانم، میرزا مەنگۆری بو. کە خوێندمەوە، ئەویش وەک داستانە خەیاڵبافییەکەی کێپلەر وابو، باس لە گەشتێک دەکات بۆ مەریخ.\nNext story لە پەراوێزی کۆوانەکانی سروشتناسیی ئەڕستۆدا (٣)\nPrevious story ژمارە یەکی گۆڤاری لۆگۆس بڵاوکرایەوە


گوێ له ده‌نگه جوانه‌كه‌ی ناو ناخت بگره | Rojana.Net\nGMT+3 08:39 PM\nHome پێنوسی ئازاد گوێ له ده‌نگه جوانه‌كه‌ی ناو ناخت بگره\nگوێ له ده‌نگه جوانه‌كه‌ی ناو ناخت بگره\nPosted By: ڕابه‌ر خۆشناوPosted date: شوبات 17, 2014 In: پێنوسی ئازادNo Comments\nزنجیره‌ی یاسا جوانه‌كان\nستیڤ جۆبس، دامه‌زرێنه‌ر وجێبه‌جێكاری پێشووی كۆمپانیای ئه‌پڵ، له وتارێكیدا له ساڵی ٢٠٠٥ بۆ ده‌رچوانی زانكۆی ستانفۆرد گوتی ”مه‌هێڵه ده‌نگی بیروڕای خه‌ڵكی له‌باره‌ی تۆوه ده‌نگی ناخی خۆت بخنكێنێت”. من هه‌میشه به‌و شێوه‌یه ژیاوم، به‌ڵام كاتێك ئه‌و وشانه‌م بیست له ده‌می ئه‌و پیاوه مه‌زنه‌وه، زیاتر سور بووم له‌سه‌ری و بڕیارمدا ئیتر هه‌موو ئه‌و شتانه بكه‌م كه خه‌ڵكی پێیانوایه ئه‌سته‌مه بۆ من. ئه‌مه ئه‌و یاسایه‌یه كه فێری بووم و هه‌رگیز له‌بیری ناكه‌م.\nزۆرن ئه‌وانه‌ی له ئه‌نجامدانی بچوكترین كار پێتده‌ڵێن ناتوانی، زۆرجار به كه‌م سه‌یری تواناكانت ده‌كه‌ن، به كه‌م سه‌یری ئامانجه‌كانت ده‌كه‌ن. هه‌ر ئه‌مه‌ش بۆته هۆی ئه‌وه‌ی كه چه‌ندین كه‌س خه‌ونه گه‌وره‌كانیان وازلێبهێنن و هێشتوویانه بۆ هه‌میشه وه‌ك خه‌ون بمێننه‌وه. پێتوایه كه‌سه نزیكه‌كان له‌وانه نین كه واده‌كه‌ن؟ به‌ڵام دڵنیات ده‌كه‌مه‌وه كه ڕێك به پێچه‌وانه‌وه‌یه، مه‌گه‌ر ته‌نیا كه‌سه نزیكه‌كان نین به ئاواته‌كانت ده‌زانن؟ بۆیه گرنگ نیه هه‌ركێ بێت، مه‌هێڵه ده‌نگی بیروڕای خه‌ڵكی له‌باره‌ی تۆوه ده‌نگی ناخی خۆت بخنكێنێت.\nئه‌و ئه‌نشتاینه‌ی هه‌موومان ده‌یناسین به‌ده‌ر نه‌بووه له هه‌موو ئه‌مانه. مامۆستاكانی ئه‌نشتاین له قوتابخانه‌دا نازناوی (گه‌لحۆ)یان لێنابوو، دایك و باوكیشی پێیانوابوو هه‌سته‌كانی ئه‌و منداڵه كه‌متره له منداڵانی تر له هه‌مان ته‌مه‌ندا. به‌ڵام دواتر چی ڕوویدا؟ ئه‌نشتاین خۆیشی سه‌رسام بوو كه ناوی خۆی بینی له ڕیزی به‌ناوبانگترین زاناكانی سه‌رزه‌وی!\nبێگومان ناوی ‘ئه‌دیسۆن’یشتت بیستووه. مامۆستاكانی ده‌یانگوت ”ئه‌دیسۆن ئه‌وه‌نده گه‌مژه‌یه كه هیچ فێرنابێت”. ئێستا من به‌هۆی ئه‌و پیاوه مه‌زنه‌وه له‌به‌ر رووناكی كاره‌با دانیشتووم و ئه‌و بابه‌ته ده‌نوسم، تۆش له‌به‌ر ئه‌و رووناكیه دانیشتووی و ده‌یخوێنیته‌وه!\nزۆربه‌ی كه‌سه سه‌ركه‌وتووه‌كان، ئه‌گه‌ر هه‌موشی نه‌بێت، ئه‌و ڕێگه‌یه‌یان بڕیوه، به‌ڵام هه‌رگیز نه‌یانهێشتووه قسه‌ی كه‌سانی تر ببێته ڕه‌نگدانه‌وه‌ی ژیانیان، به‌مه‌ش سه‌ركه‌وتنی گه‌وره‌یان تۆماركردووه.\nتۆش ئه‌گه‌ر ئامانجێكت هه‌یه له ژیاندا، ئامانجه‌كه‌ت مه‌كه قوربانی قسه‌ی ئه‌و كه‌سانه‌ی به تواناكانت نازانن. كه‌س به‌قه‌د خۆت تۆ ناناسێت و به تواناكانت نازانێ. ئه‌مجاره ئه‌گه‌ر وتیان ناتوانیت، بڵێ سه‌یركه‌و ببینه چۆن ئه‌نجامی ده‌ده‌م.\nزنجیره‌ی یاسا جوانه‌كان:\n١. به دڵ هه ڵیبژێره و به عه قڵ بڕیار بده\n٢. هه میشه به شێک به له چاره سه ر\n٣. گوێ له ده‌نگه جوانه‌كه‌ی ناو ناخت بگره\nملوانکەیەکی سەرنجڕاکێش بۆخۆت دروست بکە\nپسوله‌ی كاره‌بای هه‌ولێر


له‌لایه‌ن: محەمەد ڕزگار - به‌روار: 2021-02-27-13:29:00 - کۆدی بابەت: 2707\nکێ گرینلاندی دۆزیەوە؟\nگرینلاند لە زمانی ئینگلیزیدا واتە ''سەر زەمینی سەوز''، تەنیا شوێنێکیش لە جیهاندا سەوز نەبێت تەنیا ''گرینلاندە''!.\nزۆربەی سەر زەمینی گرینلاند بە چینێک بەفر داپۆشراوە کە ئەستورییەکەی لە سێ هەزار مەتر زیاترە، جگە لە چەند چڵە دارێک و ئەو گیانلەبەرانەی زۆر بەرگەی سەرما دەگرن، هیچ شتێکی تر ناتوانێت لەم شوێنەدا بژیت، لەبەر ئەوەی زستانەکەی زۆر ساردە و هاوینیشی کورت و ساردیشە.\nئەو ڕووەی گرینلاند کە بەفر داینەپۆشیوە بەرداوییە و بە شێوەیەکی پەراکەندە و لێرە و لەوێ قەوزە بەرچاو دەکەوێت و پارچەیەکی کەمیشی گڵی ساغە و تیایدا ڕووەک و وردە ڕووەک ڕواوە.\nکەواتە بۆچی ناوی سەر زەمینی سەوزیان لەو شینە ناسەوزە ناوە؟\nتەنیا بۆ ئەوەی سەرنجی خەڵک ڕابکێشرێت بۆیە ئەو ناوە خۆشەیان لێناوە. لە ساڵی ٩٨٢زاینیدا پیاوێکی ئایسلەندی بە ناوی ''ئێریک تۆر ڤالدسۆن'' لە ئەنجامی تاوانی کوشتنێکدا، دوور خرایەوە بۆ باشووری ڕۆژئاوای گرینلاند و سێ ساڵ لەوێدا مایەوە.\nلە ماوەی دوور خرانەوەیدا ئەریک گەلێك گەڕا و ناوچەکانی ڕۆژئاوای ئایسلەندا کە دەریاوانە ئایسلەندییەکان باسیان کردبوو هەمووی دۆزیەوە.\nدوای تەواو بوونی دوور خستنەوەی و گەڕانەوەی بۆ ئایسلەندا، باسی دۆزینەوەکانی خۆی کرد بۆ خەڵکی و خەڵکی هەڵنا کە کۆچ بکەن بۆ ئەو شوێنە لەبەر ئەوە ناوێکی سەرنج ڕاکێشی لێ نا، کە ئەویش گرینلاند بوو. ژمارەی دانیشتوانی گرینلاند ئەمڕۆ نزیکەی شەست هەزار کەسێک دەبن، ئەم ژمارەیەش بە گوێرەی ڕووبەری گرینلاند ژمارەیەکی هەر زۆر کەمە، زۆربەشیان لەو ناوچانەدا دەژین کە بەفر داینەپۆشیوە، لە بەشی لێواری ڕۆژئاوای دورگەکەدا.\nلە بەشی ڕۆژهەلاتیشی نزیکەی ٣٥٠٠ کەسێک و لە بەشی باکوریشی تەنیا ١٠٠ کەسێک دەژین.\nبابه‌ته په‌یوه‌ندیداره‌كان به : كێ گرینلاندی دۆزییەوە؟


1 Moseboken 18 NUB – پەیدابوون 18 KSS | Biblica\n1 Moseboken 18 NUB – پەیدابوون 18 KSS\n1ئینجا یەزدان لەلای دار بەڕووەکانی مەمرێ بۆ ئیبراهیم دەرکەوت، کە لە گەرمای ڕۆژدا لەبەر دەرگای چادرەکەیدا دانیشتبوو. 2ئیبراهیم سەری هەڵبڕی و بینی وا سێ پیاو لە نزیکی وەستاون. کاتێک ئەوانی بینی، لە دەرگای چادرەکەیەوە بەرەو ڕوویان ڕایکرد و کڕنۆشی برد و سەری خستە سەر زەوی.\n3ئینجا گوتی: «گەورەم، ئەگەر جێی ڕەزامەندیتم، بەسەر خزمەتکارەکەتدا تێمەپەڕە. 4با تۆزێک ئاو بهێنرێت و پێتان بشۆن، ئینجا لەژێر دارەکە پاڵ بدەنەوە. 5پارووە نانێکیشتان بۆ دێنم تاکو بەری دڵتانی پێ بگرن و پاشان تێبپەڕن، چونکە ئێوە بۆ لای خزمەتکارەکەتان هاتوون.»\nئەوانیش فەرموویان: «ئەوەی گوتت بیکە.»\n6ئیتر ئیبراهیم بە پەلە چوو بۆ ناو چادرەکە بۆ لای سارا و پێی گوت: «خێرا سێ پێوانە18:6 سێ پێوانە: عیبری: سێ سەئا، نزیکەی 16 کگم. لە باشترین ئارد بهێنە و بیشێلە و بیکە بە نان.»\n7هەروەها ئیبراهیم بۆ لای مێگەلەکە ڕایکرد و گوێرەکەیەکی ناسک و چاکی هێنا و دایە دەست خزمەتکارێکەوە، ئەویش خێرا کەوتە ئامادەکردنی. 8ئینجا دەڵەمە18:8 یان دەرەمە، قۆناغی پێش دروستبوونی پەنیر. و شیر و ئەو گوێرەکەیەی ئامادەکرابوو، هێنای و لەبەردەمیان داینا. خۆشی لەژێر دارەکە لەسەریان ڕاوەستا، کاتێک ئەوان نانەکەیان دەخوارد.\n9پاشان پێیان فەرموو: «کوا سارای ژنت؟»\nئەویش گوتی: «ئەوەتا، لەناو چادرەکەیە.»\n10ئینجا یەزدان فەرمووی: «بێگومان ساڵێکی دیکە ئەم کاتانە دێمەوە لات و سارای ژنیشت کوڕێکی بووە.»\nساراش لە پشتەوە و لەبەر دەرگای چادرەکەدا گوێی لەوان گرتبوو. 11ئیبراهیم و سارا دوو کەسی پیر و بەساڵداچوو بوون. ساراش تەمەنی منداڵبوونی بەسەرچووبوو. 12بۆیە سارا لە دڵی خۆیدا پێکەنی و گوتی: «ئایا ئێستا کە تەواو پیر بووم و مێردەکەشم پیر بووە، خۆشیم بۆ دەبێت؟»\n13ئینجا یەزدان بە ئیبراهیمی فەرموو: «بۆچی سارا پێکەنی و گوتی: ”ئایا بەڕاستی بەم پیرییەوە منداڵم دەبێت“؟ 14هیچ شتێک هەیە بۆ یەزدان ئەستەم بێت؟ ساڵی داهاتوو لە کاتی دیاریکراو دێمەوە لات و ساراش کوڕێکی بووە.»\n15سارا لە ترسا درۆی کرد و گوتی: «پێنەکەنیم.»\nبەڵام ئەو فەرمووی: «بەڵێ، پێکەنیت.»\nپاڕانەوەی ئیبراهیم بۆ سەدۆم\n16ئینجا پیاوەکان لەوێ هەستان و ڕوویان لە سەدۆم کرد، ئیبراهیمیش لەگەڵیان ڕۆیشت، تاکو بەڕێیان بکات. 17یەزدانیش فەرمووی: «ئایا ئەوەی کە بەتەمام ئەنجامی بدەم لە ئیبراهیمی بشارمەوە؟ 18بێگومان ئیبراهیم دەبێتە نەتەوەیەکی مەزن و بەهێز و هەموو نەتەوەکانی سەر زەویش لە ڕێگەی ئەوەوە بەرەکەتدار دەبن. 19لەبەر ئەوەی هەڵمبژاردووە کە منداڵەکانی و ماڵەکەی لەدوای خۆی ڕابسپێرێت ڕێچکەی یەزدان بگرنەبەر، بۆ ئەوەی ڕاستودروستی و دادپەروەری پەیڕەو بکەن، تاکو یەزدان ئەو بەڵێنە بهێنێتە دی کە بە ئیبراهیمی دابوو.»\n20ئینجا یەزدان فەرمووی: «هاوار لە دژی سەدۆم و عەمۆرا زۆر بووە و تووشی گوناهی زۆر گەورە هاتوون. 21ئەوا دێمە خوارەوە بۆ ئەوەی بزانم ئاخۆ ئەو کارەی کە کردوویانە بەو ڕادەیە خراپە کە بیستوومە. ئەگەر نا، ئەوا دەزانم.»\n22ئینجا پیاوەکان ڕوویان کردە سەدۆم و ڕۆیشتن، بەڵام ئیبراهیم هێشتا لەبەردەم یەزدان وەستابوو. 23ئیبراهیم چووە پێشەوە و گوتی: «ئایا لەگەڵ خراپەکاردا ڕاستودروستیش لەناودەبەیت؟ 24ئەی ئەگەر شارەکە پەنجا کەسی ڕاستودروستی تێدابێت، ئایا هەر لەناوی دەبەیت و لە پێناوی ئەو پەنجا ڕاستودروستەی کە تێیدایە نایبەخشیت؟ 25حاشا، شتی وا لە تۆ ناوەشێتەوە کە ڕاستودروستیش لەگەڵ خراپەکاردا بکوژیت و وەکو یەک هەڵسوکەوتیان لەگەڵ بکەیت! دوور بێت لە تۆ! ئایا دادوەری هەموو زەوی دادپەروەر نابێت؟»\n26یەزدانیش فەرمووی: «ئەگەر لە شاری سەدۆم پەنجا کەسی ڕاستودروست ببینمەوە، ئەوا لە پێناوی ئەوان هەموو شارەکە دەبەخشم.»\n27ئیبراهیم وەڵامی دایەوە: «ئێستا منێک کە خۆڵ و خۆڵەمێشم، بوێری ئەوەم هەبووە لەگەڵ پەروەردگاردا قسە بکەم، 28ئەی ئەگەر لەو پەنجا کەسە ڕاستودروستە پێنجی کەم بوو؟ ئایا بۆ پێنج کەس هەموو شارەکە وێران دەکەیت؟»\nفەرمووی: «وێرانی ناکەم، ئەگەر چل و پێنج لەوێ ببینمەوە.»\n29دیسان کەوتەوە قسە لەگەڵی و گوتی: «ئەی ئەگەر لەوێ چلی لێبوو؟»\nفەرمووی: «لەبەر خاتری ئەو چلە، نایکەم.»\n30ئینجا گوتی: «با پەروەردگار تووڕە نەبێت و قسە بکەم، ئەی ئەگەر هەر سی لێبوو؟»\nفەرمووی: «نایکەم، ئەگەر لەوێ سی ببینمەوە.»\n31ئیبراهیم گوتی: «ئیتر وا وێرام قسە لەگەڵ پەروەردگار بکەم، ئەی ئەگەر بیستی لێبوو؟»\nفەرمووی: «لەبەر ئەو بیستە وێرانی ناکەم.»\n32ئینجا گوتی: «با پەروەردگار تووڕە نەبێت و هەر ئەم جارە قسە بکەم. ئەی ئەگەر دەی لێبوو؟»\nفەرمووی: «لەبەر ئەو دەیە وێرانی ناکەم.»\n33ئینجا دوای ئەوەی یەزدان لەگەڵ ئیبراهیم لە قسەکردن بووەوە، ڕۆیشت، ئیبراهیمیش گەڕایەوە شوێنی خۆی.\nKSS : پەیدابوون 18


چیدی ماوه بۆ گوتن؟!\nله رووی سیاسییه‌وه هه‌رچی هه‌بوو له فه‌رهه‌نگی وشه گوترا. کامیراکان و مۆبایله‌کان وێنه‌کان و گرته ڤیدیۆیه‌کانی خۆیان گرت. شاهیده‌کان هه‌موو شتێکیان بۆ گێڕاینه‌وه. بیست ساڵه‌ی حوکمڕانییتان هه‌موو شتێکی خۆی گوت. هه‌تا جاش و فایلداره‌کانیش له‌سه‌ر ئێوه قسه‌ی خۆیان کرد. ده‌بێ چی مابێ بۆ گووتن.\nمیله‌تێک به ئاشکرا ئێوه‌ی ناوێ ئه‌ویش هه‌ر له قسه‌کانی خۆتان دیاره که ده‌ڵێن: میله‌تێکی سه‌یره هه‌رچی بۆ بکه‌ی نه رازی ده‌بێ و نه ده‌یپارێزی. هه‌رچه‌نده راستییه‌که‌ی ده‌زانن که خه‌ڵک به هه‌موو شێوه‌یه‌ک نه ئێوه و نه کاره‌کانتانیانی ده‌وێ. به‌س ده‌بێ ئێوه‌ش چه‌ند قسه‌یه‌کتان هه‌بێ بۆ گوتن ئه‌دی ئه‌و هه‌موو که‌ناڵه ته‌له‌فزیۆنانه‌ی که هه‌تانه که هه‌ر به خۆتانه‌وه جوانه.. کێ بێ قسه‌ی تێدا بکا. دز شه‌رم ناکا.. تاڵانکه‌ر سه‌ربه‌رزه. میلان کوندیرا ده‌ڵێ ده‌به‌نگیی مرۆڤ له‌وه‌دایه که پاساو بۆ هه‌موو شتێک بهێنێته‌وه.\nساخته له‌و ناوچه‌یه به گشتیی، ئا ببوورن ده‌سه‌ڵاتی کوردی له که‌س ناچێ و ئه‌زمونێکی ده‌گمه‌نه. ئه‌وه ننییه گه‌شتیاران شاگه‌شکه ده‌بن که دێنه کوردستان، ده‌زانن وه‌زیری ناوخۆی میسریش زۆری پێناخۆش بوو بڵێن میسر له تونس ده‌چێ. سه‌یره ده‌بێ تونس بۆ ئاوا ناشیرن و دزێو بێ؟ ده‌نا لێره زیاتر به وڵاتی گه‌شتیاران ناسراوه. سه‌یره هه‌رێمه به‌دبه‌خته‌که‌ی منیش رازی نییه بڵێ کودستان له تونس ده‌چێ؟\nساخته له هه‌رێمه‌که‌ی من.. قسه‌ت له‌گه‌ڵ ده‌کا و پێده‌که‌نی و مۆنیکا داژوا. له‌به‌ر ئه‌وه‌ی ده‌ترسێ به به‌رده‌وامیی جلوبه‌رگی جه‌نگی له‌به‌ره و.....، بۆ ئه‌وه‌ی خۆی بزر نه‌کا له رۆناکیی قژی خۆی بۆیاغ ده‌کا.....\nئه‌رێ خه‌لکینه بۆ قسه ناکه‌ن...؟ له چی ده‌ترسن ده‌سه‌ڵات ناتان بینێ؟ له‌وانه‌یه بڵێن به‌ڵگه... بڕۆ سه‌یری گرتکه ڤیدیۆیه‌که‌ی گه‌رمیانی دوازده ساڵ بکه، ئه‌و منداڵه ئه‌گه‌ر به‌رده‌که‌ی ده‌ستی بگه‌یشتبایه سه‌ر ئه‌و باڵه‌خانه به‌رزه، ئه‌وه دڵنیا بن باڵدار نه‌ده‌ما له ئاسمانی ئه‌و شاره.\nپاساوچیه‌کان ده‌ڵێن کاته‌که‌ی له‌بار نییه؟ به‌ڵێ راسته بۆ گه‌نده‌ڵیی و نایه‌کسانیی و ... و ... و ... و بۆ هه‌موو قێزه‌وه‌نییه‌کانی وان له باره.\nئه‌دی بۆ له‌باره له سه‌ر بچووکترین شت ئێوه بڕیاری شه‌ڕی ناو خۆ ده‌ده‌ن.. بۆ؟\nببوورن خه‌لکی زاخۆ ببوورن که (ئیبراهیم خه‌لیل)تان گرت ئێمه هیچمان نه‌کرد.\nببوورن هه‌ڵه‌بجه‌ییه‌کان ببوورن که (مۆمینت)ه‌که‌تان سوتاند بمانبوورن پشتیوانییمان نه‌کردن.\nکه‌لار و رانیه بمانبوورن له‌گه‌ڵ داوایه‌کانتان نه‌هاتینه ده‌نگ.\nله‌و کاتانه بوو خه‌ونی ده‌وله‌تی کوردی و ترسی ناحه‌زان و ئاسایشی نه‌ته‌وه‌یی و ... و چه‌ندان شتیتر و ماندووبوونی خه‌لک له شه‌ڕ. ئاخر منیش پاساو نایه‌نمه‌وه له گه‌رمه‌ی براکوژیی خه‌لکه‌که هێنده ماندوو بوو ده‌یانگوت به‌س شه‌ڕ مه‌که‌ن هیچمان ناوێ.\nئازیزان ئێمه ده‌کرێ بڵێین هه‌ندێک شتمان ده‌زانی هه‌ر بۆیه‌ش چه‌کمان فڕێدا. به‌س ئه‌و ده‌سه‌ڵاته له گه‌رمه‌ی ناخۆشییه‌کان گه‌رایان داده‌نا...\nبه سلێمانی و ده‌وروبه‌ری ناڵێم ببوورن ده‌ڵێم به دڵ و گیان له‌گه‌ڵتانین و خۆشمان ده‌وێن. هه‌قی خۆتانه نه‌ک له‌به‌ر ئه‌وه‌ی که قوربانییتان زۆر داوه که ئه‌وه جێگه‌ی گومان نییه به‌لکو مرۆڤن و ده‌بێ له پێداویستیه مرۆییه‌کان بێبه‌ش نه‌بن...\nسلێمانی له دووئیدارییه‌وه - به داخه‌وه وایان کرد بڵێین سه‌د خۆزگه‌م به دوو ئیداره، ئه‌وه‌ش کردار - ده‌بێ به دوو حکومه‌تی درۆ.. له گه‌مه‌یه‌کی ترسناک وێران ده‌بێ.. یه‌کێتییه‌ک بودجه‌که‌ی وه‌رده‌گرێ و ده‌سه‌لاتی نییه.. گۆڕانێک گوایه بودجه‌ی نییه و شه‌قامی له‌گه‌ڵه، له‌و لا پارتی که ده‌سه‌لات و بودجه گه‌وره‌که‌ی له ده‌سته نه‌ک هه‌ر سه‌یرکه‌ره به‌ڵکو ده‌یه‌وێ له درزی تێکشکانی ئه‌و دوو هێزه بێته ژووره‌وه. زه‌ره‌رمه‌ندی گه‌وره‌ش له‌و ناوه خه‌لک و ناوچه‌که‌یه که ده‌ستی خزمه‌تگوزاریی پێڕاناگا. ئه‌رێ ئه‌وه ململانێیه یا کوشتنی هاوڵاتی و وێرانکردنی ناوچه‌که؟\nدوا قسه‌م، ئه‌و خه‌لکه‌ی له پایته‌خته‌کانی ناوچه‌که هاتنه سه‌ر شه‌قام به لایه‌نگرانی ده‌سه‌ڵات له قه‌ڵه‌مدران. بۆ ئه‌وه‌ی له ئه‌زموونه‌که‌ی ناوچه‌که بچین با ئه‌و راستییه‌کان نه شێوێنین.. تکایه با دوور نه‌که‌ینه‌وه، ئه‌گه‌ر خه‌لک هیچ نه‌کا.. ته‌نیا ده‌ستخۆشیی له خۆپیشانده‌ران بکا و داواکارییه‌کانیان به ره‌وا بزانێ.. ئه‌وه زۆر کراوه.